Apa Peranan Ibu Bapa Dalam Usaha Untuk Membentuk Peribadi Si Kecil Anda?

Biasa kalau ada anak yang bermasalah
, mesti akan ada mulut-mulut yang berkata “itu salah mak bapak tak reti ajar”. Jadi, apakah sebenarnya peranan ibu bapa dalam usaha untuk membentuk sahsiah diri anak?

Apakah peranan ibu bapa?

Apakah yang dikatakan peranan ibu bapa dalam membentuk keperibadian dan sahsiah diri anak?

Adakah ini bermakna anda sebagai ibu bapa perlu bersikap garang sepanjang masa?

Atau perlu menjadi ibu bapa yang dominan
 dalam menjalankan tanggungjawab anda?

Jangan risau, berikut dikongsikan beberapa langkah yang boleh dicuba bagi membantu anda membentuk keperibadian anak-anak, seperti:

Rangsangan awal

Bagaimana peranan ibu bapa penting dalam perkembangan kognitif?

Apabila anda menjadi ibu bapa yang positif, ia secara tidak langsung akan membantu meningkatkan
kemahiran kognitif
, sosial dan kemahiran dalam menyelesaikan masalah.

Keibubapaan yang positif penting
 dalam mempengaruhi tanggapan si kecil dan membantu mereka menjadi individu yang lebih baik.

Malahan interaksi dan rangsangan yang positif adalah sangat penting pada tahun-tahun awal tumbesaran si manja.

Menjadi diri sendiri

Setiap individu mempunyai keunikan yang tersendiri, bukan?

Seperti diri anda yang mungkin
 berbeza berbanding adik-beradik anda
, begitu juga dengan si manja anda.

Jangan pernah memaksa si kecil menjadi seperti diri anda.

Anda sebagai ibu bapa memainkan peranan untuk menyokong setiap apa yang ingin anak anda lakukan dan bantu mereka untuk mencapai apa yang mereka ingini selagi ia tidak melampaui batasan.

S
ememangnya anak adalah cerminan diri anda, tetapi ia tidak bermaksud, si kecil harus menjadi seperti diri anda, okay?

Belajar berdikari

Sebagai ibu bapa sudah tentu anda tidak dapat lari daripada bersikap melindungi si kecil, bukan?

Malahan tidak salah jika dikatakan, kebanyakan ibu bapa terlalu melindungi si kecil sehingga membataskan proses perkembangan mereka.

Ya, mereka masih kecil tetapi mereka
mempunyai keinginan untuk melakukannya sendiri
.

Berikan mereka ruang dan peluang untuk
melakukan sesuatu secara sendiri.

Ia secara tidak langsung dapat meningkatkan keyakinan diri mereka.

Ini bukan bermakna anda boleh lepas tangan, sebaliknya peranan ibu bapa di sini adalah sebagai pembimbing dan pemantau untuk mengelakkan perkara atau sebarang kemalangan daripada berlaku.

Hormat perasaan

Sering kali apabila anak mempunyai
perasaan
 negatif atau tidak baik berkaitan sesuatu perkara, selalunya sebagai ibu bapa pasti anda akan cuba menyingkirkan perasaan tersebut.

Ini kerana anda berasakan ia adalah satu tindakan yang perlu anda lakukan.

Namun hakikatnya peranan ibu bapa di sini adalah untuk
 memberikan ruang kepada si kecil belajar
 memahami apa yang dirasakannya, sama ada baik atau tidak.

Berikan waktu kepadanya untuk meluahkan apa yang dirasakan.

Apa tugas anda? Mendengar dan menasihati si kecil mengikut kesesuaian usianya.

Andai kata si kecil sudah boleh memahami erti baik dan buruk sesuatu perkara, terangkan kepadanya, apa yang dirasanya itu adalah sesuatu yang tidak baik.

Anda juga boleh memberikan idea kepadanya untuk bagaimana
menghilangkan emosi
 negatif itu seperti dengan memberikan kemaafan.

Elakkan hukuman

Adakalanya sebagai ibu bapa, kita cenderung memilih untuk
menghukum si kecil
 jika mereka melakukan kesalahan.

Ini kerana kita berasakan ia adalah satu cara yang baik untuk mengajar si kecil. Bak kata pepatah lama, “
sayangkan anak
, tangan-tangankan”.

Tetapi cuba anda fikirkan kembali, apabila anda menghukum si kecil selepas mereka melakukan kesilapan, adakah mereka akan mengulanginya kembali?

Peratusan untuk kesilapan itu berulang adalah tinggi, bukan?
Ini bermakna mereka tidak belajar daripada kesilapan!

Bagaimana untuk mengatasi masalah ini
?

Pertama cuba untuk fahami mengapa si kecil bertindak sedemikian dan elakkan daripada menjerit atau
memarahi mereka
.

Sebaliknya fokus untuk mengajar mereka bagaimana untuk mengelakkan mereka daripada mengulangi kesilapan yang sama.

Contoh terbaik

Peranan ibu bapa paling penting dalam membentuk keperibadian dan sahsiah diri anak adalah dengan menjadi contoh yang terbaik.

Seperti yang dinyatakan pada awal tadi,
 ibu bapa
 adalah cerminan diri anak, bukan?

Jadi setiap apa yang anda lakukan dan tunjukkan seperti sikap, tingkah laku atau tutur kata anda pastinya akan dicontohi oleh si kecil.

Sebagai contoh, jika mereka sering melihat anda memaki hamun, menggunakan bahasa kesat, percayalah anak anda juga akan terbiasa dengan penggunaan kata-kata sebegitu.

Jangan terkejut jika
anda mungkin akan menjadi mangsa makian
 mereka apabila meningkat dewasa nanti.

Sebab itu wujud pepatah, ‘menyesal dahulu pendapatan, menyesal kemudian, tidak berguna’.

Jadi jika anda mahukan si kecil mempunyai sikap dan tingkah laku yang baik, ia perlu bermula daripada anda.

Sukar untuk melakukan perubahan?
Paksa diri anda untuk berubah demi kebaikan si kecil!

Jadilah contoh dan teladan yang terbaik buat anak anda.


Pesakit Diabetes Lebih Ramai Maut Kerana Penyakit Kardiovaskular!

Sehingga kini, lebih daripada 3.5 juta rakyat Malaysia menghidap diabetes dan jumlah ini dijangka akan meningkat kepada 7 juta menjelang tahun 2025. Ya, angka yang terdapat dalam statistik yang dikeluarkan oleh Tinjauan Kebangsaan Kesihatan dan Morbiditi 2015 ini memang sangat menakutkan. Pun begitu, apa yang lebih membimbangkan adalah kenyataan di mana pesakit diabetes lebih ramai maut bukan kerana diabetes itu sendiri tetapi penyakit yang lain iaitu penyakit kardiovaskular!

Persoalannya, apakah kaitan sebenar antara diabetes dengan penyakit kardiovaskular sehingga boleh mengakibatkan maut? Untuk mengetahuinya dengan lebih lanjut, sila ikuti artikel ini.

Kempen
For Your Sweetheart

Bersempena dengan Hari Jantung Sedunia, sebuah kempen kesedaran dan pemahaman tentang kaitan penyakit diabetes dengan penyakit kardiovaskular iaitu
For Your Sweetheart
telah dilancarkan oleh Persatuan Endokrin dan Metabolik Malaysia (MEMS) bersama dengan Persatuan Pendidik Diabetes Malaysia (MDES) dan disokong oleh Boehringer Ingelheim, salah sebuah syarikat farmasi terbesar di dunia.

Menurut Dr. Zanariah Hussein, Presiden MEMS dan Perunding Endokrinologi di Hospital Putrajaya, kira-kira 50.3% kematian pesakit diabetes adalah disebabkan oleh penyakit kardiovaskular dan bukannya diabetes itu sendiri. Disebabkan itu, kempen seperti ini adalah diperlukan untuk mendidik orang ramai di luar sana tentang kaitan diabetes dengan penyakit kardiovaskular terutamanya bagi yang menghidapnya.

Manakala, menurut Siah Guan Jain, Presiden MDES dan Ketua Pendidik Diabetes di Institut Jantung Negara (IJN) pula, jurang kesedaran dan pemahaman tentang kaitan antara diabetes dengan penyakit kardiovaskular adalah sangat besar. Jadi, didikan yang lebih dalam kepada pesakit diabetes perlu diberikan terutamanya cara-cara melindungi jantung mereka bagi mencegah komplikasi yang lain pula.

Berbalik kepada persoalan utama ini, apakah kaitan sebenar antara kedua-dua penyakit ini?

Diabetes dan kaitannya dengan penyakit kardiovaskular

Tahukah anda bahawa pesakit diabetes berisiko 4 kali ganda diserang penyakit kardiovaskular seperti serangan jantung atau strok? Ini terutamanya jika pesakit itu tidak mengurus dan menjaga kesihatan mereka dengan baik. Bukan itu sahaja, golongan ini juga sebenarnya turut terdedah kepada faktor risiko lain seperti tekanan darah tinggi, tahap kolesterol dan paras gula yang tinggi, sekali gus meningkatkan risiko serangan penyakit kardiovaskular jika tidak dirawat.

Terdapat 3 jenis penyakit kardiovaskular yang boleh dihadapi oleh pesakit diabetes, iaitu:

Penyakit arteri koronari

Kegagalan jantung

Kardiomyopati diabetes

Pun begitu, kesedaran dan pemahaman orang ramai mengenai kaitan antara penyakit kardiovaskular dengan diabetes masih berada pada tahap yang sangat rendah.

“Di negara kita, kira-kira separuh daripada pesakit jantung juga sebenarnya menghidap diabetes dan turut terdedah sebanyak 2 kali ganda kepada risiko kematian akibat penyakit kardiovaskular. Jadi, sangat penting bagi pesakit diabetes untuk mengawal paras gula, tahap kolesterol dan tekanan darah mereka”. Ujar Profesor Dr. Chee Kok Han, Perunding Kanan Kardiologi di Pusat Perubatan Universiti Malaysia dan Profesor di Universiti Malaya.

Oleh itu, orang ramai di luar sana sebenarnya perlu mempunyai sedikit sebanyak pengetahuan mengenai kaitan antara kedua-dua penyakit ini. Jadi, buat penghidap diabetes di luar sana, sentiasa kawal paras gula, tahap kolesterol dan tekanan darah anda untuk mengelakkan sebarang kejadian yang tidak diingini berlaku.

Baca juga:

Penyakit Diabetes: Adakah Anda Menghidapinya?

Kekal Bermotivasi Walaupun Menghidap Diabetes

Mengendalikan Tekanan dan Diabetes


Bukan Sebab Kulit Kering Saja, Ada 5 Punca Utama Kulit Kaki Mengelupas!

Rasa tidak selesa apabila kulit kaki mengelupas? Tetapi apakah punca keadaan tersebut ya? Kalau ingin tahu jawapannya, teruskan membaca perkongsian artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Masalah kulit kaki mengelupas

Terdapat pelbagai faktor yang boleh menyebabkan kulit pada bahagian kaki
jadi mengelupas
.

Walaupun keadaan itu boleh mengakibatkan ketidakselesaan, malah mungkin mengakibatkan hilang keyakinan diri, tetapi umumnya ia boleh dirawat.

Pelbagai faktor, daripada kerengsaan disebabkan kasut ketat atau sentuhan langsung pada permukaan tercemar boleh mengakibatkan kulit pada kaki mula mengelupas.

Berikut dikongsikan antara punca paling biasa yang menyebabkan kaki mengelupas dan apa yang boleh anda lakukan untuk merawat keadaan tersebut.

1. Penyakit kaki atlet, punca kulit kaki mengelupas

Merupakan
jangkitan kulat
 yang khusus akan menjejaskan bahagian kaki. Ia biasanya bermula di antara jari kaki dan boleh terjadi sama ada pada sebelah atau kedua-dua kaki.

Antara simptom utama:

Ruam merah dan gatal

Sensasi terbakar

Rasa menyengat

Mengelupas

Melepuh

Kekeringan dan bersisik

Penyakit kaki atlet boleh terjadi apabila anda bersentuhan dengan kulat yang menyebabkannya – sama ada melalui sentuhan langsung dengan individu yang mempunyai jangkitan ini ataupun menyentuh permukaan tercemar dengan kulat.

Kulat akan membiak di tempat lembap dan hangat, maka ia sering dijumpai di lantai bilik persalinan, bilik mandi dan sekitar
kolam renang
.

Penyakit ini sangat berjangkit dan anda boleh mendapat jangkitan kulat jika berjalan tanpa kasut, berkongsi stoking atau tuala.

Ia juga boleh berkembang pada kaki jika keadaan terlalu panas atau berpeluh – cenderung berlaku jika kasut tidak mempunyai pengudaraan atau stoking tidak menyerap kelembapan dengan baik.

Rawatan

Masalah ini boleh dirawat dengan ubat antikulat yang boleh dibeli di farmasi. Sekiranya tidak berkesan, berjumpalah dengan doktor untuk mendapat ubat antikulat yang lebih kuat fungsinya.

2. Kulit kering

Kulit kering
 biasanya kasar, bersisik dan gatal. Ia juga mudah merengsa dan boleh menyebabkan kulit kaki mengelupas.

Dalam sesetengah kes, kulit kering boleh didasari oleh masalah perubatan dan ada juga yang memilikinya secara semula jadi.

Namun masalah kulit kering pada kaki boleh terjadi dan menjadi lebih teruk kerana:

Kelembapan rendah

Mandi air panas

Dehidrasi

Pendedahan matahari
 terlalu banyak

Tekanan

Merokok

Rawatan

Pilihan rawatan untuk kulit kering dan mengelupas adalah:

Kerap menggunakan pelembap, terutama selepas mandi

Menyapu krim hidrokortison pada kulit terjejas

Meningkatkan kelembapan udara dengan alat pelembap udara

Menggunakan sabun lembut yang tidak merengsakan kulit

Mandi dalam air suam yang tidak terlalu panas

Baca juga:

Punca kulit kaki mengelupas #3. Ekzema

Merupakan sejenis keadaan kulit dan
dermatitis atopik
 adalah punca yang paling biasa.

Ekzema boleh berlaku pada mana-mana bahagian tubuh. Ia biasanya terjadi pada lengan, siku, belakang lutut dan kulit kepala. Namun boleh juga berkembang pada kaki.

Antara gejala utama:

Ruam merah dan gatal

Kulit kering dan gatal

Mengelupas

Kulit merekah

Jangkitan kulit

Terdapat fasa
flare-up
 – gejala menjadi lebih teruk dalam 1 tempoh masa. Ia tidak berjangkit dan dalam sesetengah kes, akan berkurangan mengikut peningkatan usia.

Punca ekzema tidak diketahui, mungkin melibatkan gabungan genetik dan faktor lain. Individu dengan alahan dan asma lebih cenderung
menghidap ekzema
.

Rawatan

Ubat antihistamin

Ubat topikal – termasuk krim steroid

Pelembap

Terapi cahaya

Ubat yang menyasarkan
sistem imun

Steroid oral – untuk kes yang teruk

4. Psoriasis

Penyakit kronik yang menyebabkan timbulnya tompok merah dengan sisik putih. Tompakan tersebut mungkin menyakitkan atau gatal. Boleh terjadi pada mana-mana bahagian tubuh tetapi lebih cenderung pada kaki.

Tompokan psoriasis
 adalah pertumbuhan lebihan sel kulit dan dipercayai didasari oleh keadaan imun tubuh, selain genetik.

Tompokan ini biasanya akan datang dan pergi tetapi psoriasis adalah penyakit seumur hidup.

Flare-up
 lebih biasa terjadi ketika:

Musim sejuk

Selepas jangkitan – seperti
sakit tekak

Mengalami tekanan

Selepas pengambilan alkohol

Masa kulit merengsa

Rawatan

Kortikosteroid topikal untuk mengurangkan tompok bersisik

Pelembap

Asid salisilik

Terapi cahaya terutamanya jika sebahagian besar kulit terjejas

Imunosupresan atau biologi jika keadaan teruk dan rawatan lain tidak berkesan

5. Hiperhidrosis, penyebab kulit kaki mengelupas

Keadaan yang menyebabkan peluh berlebihan. Ia mungkin menjejaskan seluruh tubuh atau hanya 1 bahagian dan biasanya
tapak kaki
 lebih cenderung mengalaminya.

Sekiranya tapak kaki sering berpeluh, ia boleh menyebabkan kerengsaan, kemerahan dan pengelupasan kulit.

Rawatan

Rawatan untuk hiperhidrosis pada kaki termasuklah:

Preskripsi larutan aluminium klorida yang bertindak sebagai antipeluh kuat untuk digunakan pada bahagian yang berpeluh

Tuala dengan glycopyrronium – membantu menghentikan peluh

Ubat oral antikolinergik – menyekat neurotransmitter tertentu dan membantu mengurangkan peluh

Pemeriksaan doktor

Kebanyakan punca kulit kaki mengelupas bukanlah keadaan yang serius dan boleh dirawat. Bahkan, ia juga mungkin hilang dengan sendirinya.

Tetapi anda harus berjumpa doktor sekiranya:

Ruam dan pengelupasan tidak bertambah baik dengan ubat farmasi atau langkah penjagaan diri lain.

Mengalami kencing manis
 dan kulit mengelupas pada bahagian kaki – khususnya jika disertai rasa gatal atau tanda jangkitan.

Bengkak kaki.

Bau kaki yang tidak hilang.

Pengelupasan teruk tanpa sebab yang diketahui.

Tanda dehidrasi – peningkatan rasa dahaga,
mulut kering
, kekeliruan dan pening.

Demam.

Lepuh dengan kemerahan ketara dan meleleh.

Jika terdapat keraguan mengenai masalah kulit kaki anda, berjumpalah doktor untuk lebih kepastian.


8 Langkah Untuk Mencegah Jerawat

Jerawat batu dianggap sebagai keadaan kulit yang paling biasa berlaku. Setiap orang mengalami jerawat sekurang-kurangnya sekali. Walaupun
jerawat tidak mengancam nyawa
, ia boleh meninggalkan parut yang sukar untuk dihapuskan.

Oleh itu, pencegahan adalah lebih baik daripada mengubati. Berikut adalah 8 cara cegah jerawat pada kulit anda:

Untuk mendapatkan lebih banyak info tentang Kesihatan Kulit, sila dapatkannya
di sini
.

Cuci muka anda dua kali sehari

Memastikan kulit bersih adalah cara terbaik untuk mencegah jerawat kerana ia terjadi hasil daripada
sel-sel kulit mati
, sebum dan kotoran terkumpul.

Walau bagaimanapun, pastikan anda
menggunakan pencuci
 yang lembut untuk mengelakkan penyingkiran minyak semula jadi pada kulit anda.

Cara cegah Jerawat batu #2. Gunakan pelembap

Kebanyakan rawatan topikal cenderung mengeringkna kulit anda. Untuk mengelakkan kekeringan dan kulit mengelupas, anda perlu pelembap dengan label tidak komedogenik (tidak menyumbat liang roma).

Hadkan penggunaan solek

Jika anda mempunyai acara istimewa di mana anda perlu memakai solekan, gunakan produk bebas minyak sahaja dan jangan lupa untuk mencucinya sebaik sahaja anda pulang ke rumah.

Berhati-hati dengan produk rambut

Apa yang anda gunakan pada rambut anda boleh sampai pada
kulit wajah
, menyebabkan liang tersumbat dan kerengsaan. Anda dinasihatkan untuk bertukar kepada syampu dan perapi lembut.

Jerawat Batu #5. Hentikan memicit kulit anda

Menyentuh muka anda dengan kerap akan menyebarkan bakteria dari jerawat anda ke kawasan yang tidak dijangkiti, menyebabkan lebih banyak jerawat dan keradangan.

Anda mungkin tidak dapat menahan diri daripada memicit jerawat anda keluar, tetapi hanya lakukannya kadangkala dengan tangan yang bersih.

Elakkan pendedahan cahaya matahari

Sinaran UV dalam cahaya matahari
 boleh menyebabkan kerengsaan jerawat, menjadikannya mungkin untuk meninggalkan kesan bintik hitam kelak. Setiap kali anda keluar, pakai baju lengan panjang dan seluar.

Gunakan pelindung matahari dengan sekurang-kurangnya 30 SPF 20 minit sebelum anda keluar rumah.

Jerawat Batu #7. Awasi diet anda

Kajian telah menunjukkan kaitan antara
produk tenusu
 dan jerawat hormonal. Jika jerawat anda adalah disebabkan oleh hormon yang tidak seimbang, anda mungkin perlu untuk berhenti makan produk tenusu.

Anda juga digalakkan menambah sayur-sayuran dan buah-buahan dalam hidangan harian anda.

Kerap bersenam

Salah satu cara cegah jerawat adalah kekal aktif secara fizikal akan memberi manfaat kepada seluruh kesihatan anda, termasuk keadaan kulit anda. Walau bagaimanapun, pastikan anda mencuci muka dan mandi dengan segera selepas bersenam.

Melaksanakan langkah-langkah kecil ini setiap hari akan memastikan anda terselamat daripada jerawat batu. Langkah ini tidak mahal atau sukar, tetapi anda perlu komited dengannya. Akhirnya, kulit anda akan berterima kasih dengan kesungguhan anda.

Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak
di sini
.


5 Fakta Tentang Kanser Kolorektal

1. Apa itu kolorektal?

Kolorektal adalah gabungan dua perkataan, iaitu kolon dan rektum. Ia adalah istilah perubatan yang merujuk kepada usus besar (kolon), manakala rektum pula adalah bahagian usus yang menghubungkan antara usus besar dan dubur.

Ihsan daripada portal MyHEALTH

Jadi, kanser kolorektal adalah sejenis kanser yang berlaku di bahagian kolon dan rektum. Ia sering disebut bersama kerana sifat dan tingkah laku serta rawatan kanser di kedua-dua bahagian ini adalah sama.

2. Kanser kolorektal adalah antara 5 kanser utama di Malaysia, dan dunia

Kanser ini bukanlah sesuatu yang asing di Malaysia. Malah, menurut Laporan Pendaftaran Kanser Kebangsaan 2007-2011 yang dikeluarkan oleh Institut Kanser Negara, kanser kolorektal mengungguli angka pertama kanser yang paling kerap berlaku dalam kalangan lelaki dan yang kedua dalam kalangan wanita.

Di peringkat dunia pula, kanser kolorektal berada pada kedudukan ketiga paling kerap berlaku, menurut World Cancer Research Fund International.

3. Siapakah yang berisiko menghidap kanser kolorektal?

Beberapa golongan berisiko menghidap kanser kolorektal. Golongan tersebut adalah:

Berumur lebih 50 tahun. Kebanyakan kanser berlaku dalam kalangan orang berumur dan kanser kolorektal juga tidak terkecuali.

Ahli keluarga terdekat mempunyai polip atau kanser kolorektal.

Mempunyai penyakit radang usus seperti ulseratif kolitis atau penyakit Crohn.

Mempunyai sindrom genetik yang berkaitan dengan kanser seperti
familial adenomatous polyposis (FAP)
atau
hereditary non-polyposis colorectal cancer
.

Merokok. Selain kanser paru-paru yang merupakan kanser utama disebabkan oleh merokok, risiko kanser kolorektal juga lebih tinggi dalam kalangan perokok.

4.
Adakah diet ada kaitan dengan kanser kolorektal?

Diet Barat dihubungkan dengan peningkatan risiko kanser kolorektal

Kajian melibatkan bilangan subjek yang ramai telah menunjukkan hubungan antara diet tinggi lemak, rendah serat dan peningkatan risiko kanser kolorektal.

Apabila seseorang berpindah dari kawasan yang diet kebiasaannya adalah rendah lemak, tinggi serat ke kawasan yang mengamalkan diet tinggi lemak, rendah serat, risiko kanser kolorektal baginya meningkat dengan signifikan.

Mengapa ia berlaku adalah tidak jelas. Ia masih lagi dalam kajian namun hubungannya adalah jelas dan benar.

5. Bagaimana diagnosis kanser kolorektal dibuat

Seperti hampir semua jenis kanser, diagnosis hanya boleh disahkan melalui sampel ketumbuhan yang dilihat di bawah mikroskop oleh ahli patologi. Doktor perlu mengambil sampel di tempat di mana ketumbuhan tersebut berlaku, sama ada kolon atau rektum.

Tapi sebelum sampai ke tahap itu, doktor perlu mengesyaki seseorang itu mungkin menghidap kanser kolorektal melalui
simptom-simptom
 tertentu atau mereka yang berisiko tinggi. Waktu terbaik untuk membuat diagnosis adalah sebelum berlaku apa-apa simptom kerana kebiasaannya apabila pesakit mula menunjukkan simptom, kanser tersebut sudah berada di tahap yang tinggi.

Macam mana ingin didiagnosis sebelum simptom? Jawapannya adalah melalui ujian saringan yang dijalankan ke atas mereka yang berisiko tinggi atau berumur antara 50 dan 75 tahun. Semakin awal diagnosis dibuat, semakin baik pengakhirannya.

Hello Health Group
 tidak menyediakan nasihat perubatan, diagnosis atau rawatan.


Moody semasa Hamil: Ini Cara Tanganinya!

Muntah-muntah, sakit-sakit badan dan lesu sepanjang hari adalah antara penyebab mengapa ibu hamil rasa ‘berangin’ dan mudah naik marah. Faktor lain yang menyebabkan anda mengalami perubahan mood sepanjang kehamilan adalah kerana perubahan hormon yang berlaku semasa hamil. Malah, perasaan teruja bercampur takut dan tertekan sepanjang kehamilan juga boleh mempengaruhi mood bakal ibu. Jadi, bagaimana cara untuk mengatasi perubahan emosi semasa hamil? Cubalah tips di bawah:

1 Tenangkan diri

Beritahu kepada diri anda bahawa perasaan tertekan atau moody adalah perkara yang biasa berlaku kepada wanita hamil. Malah, kebanyakan wanita hamil akan berperang dengan emosi sendiri disebabkan perubahan hormon kehamilan. Cari masa untuk diri sendiri dan terima perubahan yang ada. Jika anda tiba-tiba moody, asingkan diri sebentar untuk bertenang dan cuba untuk memotivasikan diri.

2 Luahkan

Salah satu cara terbaik untuk melegakan tekanan adalah bercakap dengan seseorang. Carilah sesiapa yang anda selesa untuk bercerita seperti pasangan, keluarga ataupun rakan terdekat. Luahkan apa yang anda pendam supaya anda berasa lega. Sekurang-kurangnya orang terdekat anda boleh mendengar ataupun mencadangkan jalan penyelesaian.

3 Cukup rehat

Salah satu punca perubahan mood anda adalah kerana tubuh anda letih dan lesu. Jadi, amat penting untuk setiap ibu hamil mendapatkan tidur dan rehat yang secukupnya. Bukan sahaja tidur di malam hari penting, bahkan juga si ibu boleh menggunakan waktu siang untuk meridap.

4 Masa bersama pasangan

Hubungan sesetengah pasangan kadangkala sedikit goyah dek kerana perubahan emosi yang berlaku pada si isteri. Luangkan masa berkualiti bersama pasangan seperti pergi bercuti, menemankan si isteri ke kelas antenatal ataupun menonton wayang bersama.

5 Lakukan perkara yang menggembirakan

Buatlah apa sahaja yang boleh menggembirakan hati anda. Jika anda seorang yang suka bercantik-cantik, teruskan melawa dan bergaya biarpun semasa hamil. Anda juga boleh membuat aktiviti kegemaran namun pastikan ia tidak menjejaskan kandungan anda. Bersenam juga dapat membantu ibu melegakan tekanan. Senaman seperti berenang, berjalan ataupun yoga adalah baik untuk ibu hamil.

6 Elakkan tekanan

Cuba tangani perasaan tertekan anda sebaiknya. Dapatkan buku panduan mengenai cara mengatasi tekanan. Sedikit sebanyak ia dapat membantu anda untuk menangani tekanan bukan sahaja semasa hamil tetapi juga dalam apa jua situasi.

7 Makan makanan seimbang

Ini salah satu faktor penting yang boleh mempengaruhi mood anda. Dengan mendapat makanan yang cukup dan seimbang membantu anda untuk kekal bertenaga sekali gus memberikan anda emosi yang stabil.


Penyakit Kronik Utama yang Menyerang Masyarakat Malaysia

Penyakit kronik adalah sekumpulan penyakit yang dihidapi oleh seseorang dalam tempoh yang lama. Ini bermakna, apabila seseorang itu disahkan menghidap sesuatu penyakit kronik, beliau perlu hidup dengan penyakit tersebut dalam tempoh yang lama atau mungkin seumur hidupnya. Ikuti artikel ini untuk mengetahui lebih lanjut mengenai penyakit kronik utama yang wujud di Malaysia.

Sebenarnya, terdapat banyak jenis penyakit yang wujud di bumi Malaysia ini. Persoalannya, dalam senarai penyakit-penyakit tersebut, apakah penyakit kronik utama di Malaysia?

1. Diabetes

Ini adalah fakta yang diketahui umum. Dari sudut angkanya, 1 daripada 5 rakyat Malaysia menghidap diabetes. Ini tentunya bukan angka yang boleh dibanggakan. Banyak faktor gaya hidup rakyat Malaysia yang menyumbang kepada angka yang tinggi ini, terutamanya pemakanan dan gaya hidup sedentari (kurang aktif).

2. Penyakit pulmonari obstruktif kronik (COPD)

COPD adalah penyakit paru-paru di mana paru-paru gagal berfungsi dengan baik. Punca utamanya adalah merokok. Penghidap COPD menghadapi masalah untuk bernafas. Ia juga mendedahkan pesakit kepada kanser paru-paru.

3. Penyakit jantung

Institut Jantung Negara (IJN) melaporkan sebanyak 300 000 menerima rawatan di isntitut tersebut pada tahun 2017. Penyakit jantung seperti penyakit arteri koronari merupakan antara pembunuh utama di Malaysia.

4. Strok

Strok atau angin ahmar berlaku apabila saluran darah di dalam otak tersumbat. Sel-sel otak akan mengalami kekurangan oksigen menyebabkan fungsinya terganggu. Penyakit ini mencatatkan angka kematian tinggi iaitu sehingga 35 peratus daripada 1000 kes, menurut data dari Hospital Kuala Lumpur.

5. Tekanan darah tinggi

Tekanan darah tinggi sendiri tidak menyebabkan masalah kesihatan tetapi ia menjadi faktor risiko kepada banyak penyakit termasuk sakit jantung dan strok. Antara puncanya adalah stres, genetik, merokok dan pemakanan tinggi lemak dan kolesterol.

Berdasarkan artikel ini, pastinya anda sudah tahu penyakit utama di Malaysia bukan? Seterusnya, anda perlu berani mengambil langkah untuk mula mengubah gaya hidup anda untuk menjadi lebih sihat. Ini bukan sahaja dapat mengelakkan penyakit-penyakit yang dinyatakan malahan dapat menjalankan hidup yang lebih sihat.

Hello Health Group
 tidak menyediakan nasihat perubatan, diagnosis atau rawatan.

Baca juga:

Gaya Hidup yang Sihat dan Wajar Dicontohi Oleh Setiap Individu

Mengapa Anda Perlu Mengamalkan Gaya Hidup Sihat?

8 Gaya Hidup Orang Sihat


Positif COVID-19? Ini Kesannya Pada Tubuh Badan Pesakit

Sudah lebih dua tahun
dunia berdepan dengan wabak jangkitan
 coronavirus.
Mereka yang dijangkiti COVID-19 juga tidak terbilang banyaknya.
Mengapakah penyakit ini sangat menakutkan? Apa kesan COVID pada badan anda dan adakah cara hilangkan covid dari badan?

Sebelum menjawab persoalan cara hilangkan covid dari badan, berikut adalah penerangan ringkas berkenaan virus COVID-19 yang bermula di Wuhan, China.

https://www.facebook.com/watch/?v=636390957112360

Untuk mendapatkan lebih banyak info tentang coronavirus di Malaysia, sila dapatkannya
di sini.

1. Serangan COVID-19 ke atas paru-paru

Memandangkan virus COVID-19 adalah
satu jangkitan pada saluran pernafasan
, bahagian pertama yang pasti terjejas ialah paru-paru.

Individu yang dijangkiti COVID-19 akan memiliki virus dalam titisan cecair badan mereka.

Ketika mereka bersin atau batuk
, ia boleh menjangkiti individu yang lain pula melalui titisan air liur.

Simptom jika anda dijangkiti COVID-19 ialah selesema, batuk atau demam.

Jangkitan ini boleh disedari seawal 2 hingga 14 hari selepas bermulanya jangkitan.

Artikel berkaitan:

Bahaya Buat Pesakit Asma, Anda Lebih BERISIKO Dijangkiti COVID-19 Kerana Ini

Berikut adalah perbezaan antara virus influenza biasa dan juga virus korona:

Individu seperti kanak-kanak, orang tua, wanita hamil dan mereka yang mempunyai penyakit-penyakit kronik adalah
 lebih berpotensi untuk mendapat jangkitan ini
.

Serangan ke atas arteri koronari sama seperti virus SARS dan juga MERS.

Terdapat tiga peringkat kecederaan pada paru-paru.

Pertama, virus akan merebak dalam tubuh. Apabila virus yang tidak dikenali tubuh menyerang, sistem imun akan bertindak secara agresif.

Sekiranya sistem imun terus bertindak balas kepada keradangan yang berlaku, paru-paru akan rosak.

Artikel berkaitan:

Saintis Kata Ubat Anti Radang Boleh Terukkan Simptom COVID-19, Tapi…

Ini kemudiannya akan menyebabkan kebocoran cecair dari saluran darah dalam paru-paru.

Cecair tersebut akan berkumpul dalam poket udara paru-paru.

 Ia kemudiannya menyebabkan paru-paru jadi sukar untuk memindahkan oksigen daripada udara ke dalam darah.

2. Cara hilangkan covid dari badan jika virus menyerang saluran gastrousus

Serangan virus COVID-19
 juga akan menyerang saluran pencernaan anda.

Antara kesan yang boleh disebabkan oleh virus ini ialah kekejangan abdomen, sembelit dan juga
cirit-birit
.

Biasanya virus akan menyebabkan cirit-birit yang menjejaskan dinding usus dan menyebabkan kebocoran cecair.

Walau bagaimanapun, mungkin ada cara hilangkan covid dari badan terutama jika anda sudah pulih daripada virus ini.

3. Respons imun yang berlebihan

Jangkitan coronavirus juga menyebabkan
tindak balas imun
 yang kuat.

Akibat daripada tindak balas ini, keradangan boleh berlaku kepada
organ dalaman tubuh
.

Apabila tubuh terdedah kepada jangkitan coronavirus sebagai contoh, sistem imun tubuh akan menghasilkan
cytokine
 untuk melawan jangkitan tersebut.

Namun, sekiranya terlalu banyak
cytokine
dilepaskan, ia akan menyebabkan masalah lain pada tubuh anda.

Organ-organ dalaman
lain seperti hati, buah pinggang, jantung dan juga saluran darah akan rosak.

4. Serangan ke atas hati

Hati adalah organ paling penting dalam badan dan ia disambungkan ke saluran darah.

Oleh itu, jangkitan coronavirus ke atas hati juga boleh berlaku dengan mudah.

Jangkitan coronavirus ini akan menyerang sel hati atau memusnahkannya atau menyebabkan keradangan melalui sistem imun yang berlebihan.

Artikel berkaitan:

Hati boleh pulih dengan cepat jika berlaku kerosakan normal.

Namun jika serangan terjadi berulang-ulang, sel hati tidak dapat tumbuh semula dengan cepat, lalu menyebabkan hati rosak.

5. Buah pinggang rosak akibat virus COVID-19

6% daripada kematian mereka yang dijangkiti COVID-19 adalah akibat daripada kerosakan buah pinggang.

Walaupun kerosakan terhadap buah pinggang ini jarang berlaku, namun ginjal cenderung untuk mengalami kerosakan apabila jangkitan coronavirus bermula.

Kerosakan yang berlaku pada buah pinggang disebabkan oleh kedua-dua serangan virus dan juga sistem imun.

Kesimpulan

Kini anda telah mengetahui bahawa sekiranya jangkitan coronavirus ini berlaku,
mereka yang dijangkiti COVID-19
 ini akan mengalami pelbagai serangan dari setiap sudut ke atas organ-organ dalaman tubuh mereka.

COVID mempunyai kesan yang teruk pada badan manusia.

Virus ini bukan sahaja menyerang paru-paru anda, tetapi ia juga menyerang buah pinggang, saluran darah, perut dan juga hati anda. Sememangnya ia adalah satu serangan yang dahsyat.

Pada waktu ini, masih belum ada cara hilangkan covid dari badan. Namun, pengambilan vaksinasi boleh membantu mencegah komplikasi teruk jika anda terkena COVID-19.

Jadi, usah berfikir panjang untuk mengambil
vaksin COVID-19!

#HelloHealthGroup, #HelloDoktor, #HelloHealthCoronaVirus


SARS (Sindrom Pernafasan Akut Teruk)

Definisi

Apa itu SARS?

Sindrom pernafasan akut teruk atau SARS adalah satu bentuk pneumonia. Penyakit ini pertama kali muncul di negara China pada bulan November 2002. Dalam tempoh beberapa bulan, pelancong dan penduduk China yang pergi ke negara asing telah menjejaskan sebanyak 29 buah negara lain di seluruh dunia.

Walaupun 9 daripada 10 orang yang dijangkiti SARS kembali pulih, namun jika pesakit SARS kekal tidak dirawat, maka mereka akan menemui maut. Oleh itu, pihak berkuasa telah menggerakkan langkah-langkah pencegahan, menyebarkan tanda-tanda pengenalan penyakit, kaedah diagnostik dan mengesyorkan pengasingan pesakit-pesakit yang sakit supaya penyakit tidak tersebar.

Pada bulan Julai 2003, wabak penyakit tersebut telah dihentikan dan tidak terdapat kemunculan semula penyakit ini sejak tahun 2004.

Apakah kebarangkalian SARS?

Kebanyakan pesakit adalah individu dewasa yang berumur lebih daripada 65 tahun. Jika anda mengalami penyakit-penyakit kronik seperti
diabetes
, penyakit jantung atau sistem imun yang lemah dan penyakit ini, anda mungkin akan mempunyai komplikasi dan risiko mortaliti yang lebih tinggi.

Ketahui simptom-simptomnya

Apakah simptom-simptom SARS?

SARS mempunyai beberapa tanda-tanda awal seperti
selesema
, demam 38°C atau lebih tinggi; diikuti dengan rasa sejuk, menggigil, sakit otot, sakit kepala, batuk kering dan keletihan.

Simptom yang lebih serius termasuklah radang paru-paru yang teruk dan pengurangan oksigen darah (darah tanpa oksigen yang cukup).

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda mesti dimasukkan ke hospital dengan segera sekiranya anda mengalami simptom-simptom penyakit ini, seperti demam panas, sakit otot dan
batuk
.

Jika anda mempunyai penyakit jantung, tekanan darah tinggi atau diabetes dan gejala penyakit ini, anda perlu dirujuk ke kecemasan untuk tidak membiarkan komplikasi.

Jika anda mengalami mana-mana tanda dan simptom yang disenaraikan di atas atau anda mempunyai sebarang persoalan, sila berunding dengan doktor anda. Setiap tubuh manusia bertindak dengan berbeza. Oleh itu, cara yang terbaik adalah untuk berbincang dengan doktor anda bagi menentukan penyelesaian terbaik untuk situasi anda.

Ketahui puncanya

Apa yang mengakibatkan SARS?

Penyebab bagi penyakit ini adalah virus korona, jenis virus yang sama yang menyebabkan selesema biasa. Spesies kelawar dan musang dikenali sebagai “penyebab’ penyebaran virus melalui saluran pernafasan. Ini bermaksud bahawa anda akan jatuh sakit jika menghirup wap di udara yang mengandungi virus.

Anda juga akan mendapat penyakit ini jika anda mempunyai sentuhan yang rapat, seperti: menyentuh item yang mengandungi air liur, air mata, air kencing dan najis pesakit SARS. Memeluk, mencium atau makan bersama individu yang dijangkiti, menyentuh objek termasuk pemegang pintu, butang telefon dan lif yang mungkin disentuh oleh pesakit SARS juga dapat menyebabkan penyebaran penyakit ini.

Ketahui faktor risiko

Apa yang meningkatkan saya kepada risiko SARS?

Terdapat banyak faktor risiko penyakit ini seperti:

Pendedahan kepada individu atau haiwan yang membawa virus Corona

Pergi ke rantau atau negara wabak penyakit ini

Tidak membasuh tangan sebelum dan selepas makan selain kebersihan diri yang tidak baik

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana SARS didiagnosis?

Doktor akan melakukan diagnosis SARS dan bertanya kepada anda mengenai elemen perpindahan seperti tempat atau lokasi yang baru anda kunjungi, siapa yang anda hubungi, dan sebagainya.

Ujian darah dan najis diperlukan untuk melihat sama ada darah dan najis anda mempunyai virus Corona atau antigen virus.

Radiografi dan tomografi (CT) juga perlu jika doktor mengesyaki komplikasi SARS kepada
bronkitis
 dan radang paru-paru.

Bagaimana SARS dirawat?

Pada masa ini, SARS tidak boleh disembuhkan. Jika anda mendapat penyakit ini, doktor akan menetapkan rawatan, termasuklah pelbagai bentuk sokongan seperti ventilasi, oksigen, fisioterapi, antibiotik dan antivirus untuk mencegah penyakit lain. Ubat preskripsi antivirus tidak dapat menyembuhkan penyakit ini, tetapi ia hanya menghalang virus lain daripada masuk ke dalam badan anda. Jika anda mempunyai simptom
pneumonia
, doktor akan menetapkan steroid antiradang tambahan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani SARS?

Pada masa ini, SARS tidak boleh disembuhkan. Jika anda mendapat penyakit ini, doktor akan menetapkan rawatan, termasuklah pelbagai bentuk sokongan seperti ventilasi, oksigen, fisioterapi, antibiotik dan antivirus untuk mencegah penyakit lain. Ubat preskripsi antivirus tidak dapat menyembuhkan penyakit ini, tetapi ia hanya menghalang virus lain daripada masuk ke dalam badan anda. Jika anda mempunyai simptom pneumonia, doktor akan menetapkan steroid antiradang tambahan.

Sekiranya anda mempunyai sebarang pertanyaan, sila berunding dengan doktor untuk memahami penyelesaian terbaik untuk anda.


Ini 5 Punca Oliguria (Kurang Buang Air Kecil), Salah Satunya Tidak Cukup Air Dalam Badan

Mungkin ramai individu yang
mengalami dan membicarakan tentang masalah kerap kencing,
namun bagaimana pula jika kurang kencing?

Untuk pengetahuan anda, kejadian kurangnya membuang air kecil ini tentu sahaja didalangi oleh masalah kurang air dalam tubuh badan!

Jika anda ingin tahu apa punca sebenar ia terjadi, jom sama-sama kita semua ikuti artikel ini dengan lebih mendalam lagi.

Berapa kerap perlu kencing dalam sehari?

Sebelum pergi dengan lebih lanjut, persoalan paling utama yang sangat penting ini haruslah dijawab terlebih dahulu.

Sebenarnya, manusia yang mempunyai sistem perkumuhan sihat akan membuang air kecil sekurang-kurangnya 6 ke 7 kali sehari.

Namun jika kalian ke tandas untuk kencing sekitar 4 ke 10 kali dalam masa 24 jam, angka ini juga masih boleh dianggap sebagai normal.

Ketahuilah bahawa angka ini hanyalah sekadar petanda aras yang ideal dan ia mungkin berbeza bergantung kepada individu itu sendiri.

Kekerapan membuang air kecil akan dipengaruhi oleh beberapa faktor
 termasuklah:

Usia

Saiz pundi kencing

Pengambilan air

Penggunaan ubat

Kondisi kesihatan

Secara puratanya, individu yang minum kira-kira 64 auns air sehari akan kencing sekurang-kurangnya 6 ke 7 kali dalam masa 24 jam.

Jika ia terlebih atau terkurang, ini bermakna pengambilan air ke dalam tubuh badan juga tidak ideal dan ia perlu diubah segera.

Apa punca sebenar individu kurang kencing?

Sekiranya kalian sangat kurang ke tandas untuk membuang air kecil, anda mungkin mengalami sebuah kondisi bernama Oliguria.

Oliguria ini akan terjadi buat mereka yang kencing kurang daripada 400 mililiter iaitu sekitar 13.5 auns dalam masa 24 jam.

Mungkin kita boleh jangka bahawa keadaan kesihatan ini terjadi berpunca daripada
kurangnya minum air dalam masa sehari
.

Selain itu, terdapat beberapa lagi punca lain anda kurang kencing seperti berikut:

#1. Dehidrasi

Antara punca yang paling utama menyebabkannya adalah dehidrasi ataupun kurangnya cecair di dalam tubuh badan.

Secara tipikalnya, dehidrasi akan terjadi apabila anda mengalami kondisi cirit-birit, muntah-muntah atau penyakit lain.

Ini kerana
ia akan menyebabkan banyak cecair keluar daripada tubuh badan
 dan apabila ia berlaku, organ buah pinggang juga mungkin akan terjejas.

#2. Infeksi atau jangkitan

Meskipun tidak ramai yang mengalaminya,
 infeksi akibat kuman, bakteria dan virus pada sistem perkumuhan
 juga mungkin boleh jadi dalangnya.

Selain membuat kalian kurang kencing, infeksi ini juga boleh menyebabkan kejutan pada tubuh badan yang mengurangkan aliran darah pada organ.

Jika ia berlaku, maka anda perlu segera mendapatkan rawatan kecemasan.

#3. Penyumbatan salur kencing

Penyumbatan ini akan menyebabkan air kencing tidak mampu meninggalkan organ buah pinggang dan boleh terjadi pada sebelah sahaja atau kedua-duanya.

Tentu sahaja
penyumbatan ini akan membuat kalian kurang membuang air kencing
 selain menyebabkan simptom-simptom di bawah ini:

Loya

Muntah

Sakit badan

Bengkak badan

Demam

#4. Pengambilan ubatan tertentu

Ada ubatan tertentu yang mungkin menjadi dalang kepada masalah ini termasuklah:

Ubat darah tinggi (ACE inhibitors)

Antiradang bukan steroid (NSAIDs)

Antibiotik jenis gentamicin

Sekiranya ubatan yang anda ambil menyebabkan kurangnya pengeluaran air kencing, segera rujuk semula dengan doktor pakar.

Ini bertujuan menghentikan atau mengurangkan dos pengambilan ubatan untuk mengelakkan masalah menjadi lebih buruk.

#5. Kegagalan buah pinggang

Akhir sekali, kurang ke tandas untuk kencing mungkin disebabkan oleh
kegagalan organ buah pinggang untuk berfungsi dengan baik
.

Ia berisiko tinggi buat mereka yang pernah mengalami masalah buah pinggang dan perlu dirawat dengan kadar segera.

Sebagai kaedah rawatan, anda mungkin memerlukan dialisis ataupun pemindahan organ jika ia sudah rosak dengan teruk.

Apa yang perlu kalian buat jika kurang kencing?

Sesuatu perlu dilakukan dengan kadar segera jika anda tidak mahu masalah kurang kencing ini menjadi lebih teruk lagi.

Antara komplikasi lain yang sangat ditakuti adalah Anuria di mana sangat sedikit atau tiada langsung air kencing dapat dihasilkan atau dikeluarkan.

Apa yang kalian perlu lakukan adalah berjumpa doktor untuk mengetahui punca sebenar masalah ini berlaku terlebih dahulu.

Dalam pada itu,
 mungkin anda boleh lebihkan sedikit pengambilan air ke tahap yang ideal
 (8 gelas air kosong) sehari.

Jangan hanya berdiam diri dan menyangkakan ia adalah kondisi yang normal ya? Terus berjumpa doktor untuk diagnosis!


Tak Yakin Nak Senyum Sebab Gigi Jarang? Ini 5 Rawatan Anda Boleh Cuba!

“Eh, kenapa gigi jarang? Macam tiang gol!”
Individu yang ada masalah gigi ini
 mesti selalu terima ujaran berbaur sindiran seperti ini. Sebenarnya, ia bukan masalah yang besar malah sudah banyak rawatan gigi jarang yang anda boleh cuba.

Untuk mendapatkan lebih banyak informasi tentang Kesihatan Mulut, sila dapatkannya
di sini
.

Apa maksud, punca dan kesan gigi jarang?

Buat anda yang mungkin belum tahu, ia adalah kondisi di mana wujud ruang atau jarak di antara dua gigi depan atas. Kebiasaannya,
masalah ini akan berlaku di usia kanak-kanak
.

Kanak-kanak dengan kondisi diastema ini tidak perlu risau kerana itu adalah gigi susu yang akan tertanggal atau tercabut sendiri dewasa kelak dan terganti dengan gigi kekal yang lebih teratur.

Namun, turut ada risiko untuk individu dewasa masih mengalami masalah ini dan menyebabkan gigi ada ruang atau jarak sekitar 0.5 milimiter yang sudah tentu menjejaskan fungsi serta imej anda.

Persoalannya, apa punca yang mengakibatkannya
? Ia akan bergantung kepada faktor risiko yang berikut:

Kaitan di antara saiz gigi dengan rahang

Kondisi gusi

Tabiat buruk

Mengunyah dengan cara yang tidak betul

Kewujudan sista

Kehilangan gigi

Prosedur kosmetik yang disengajakan

Bagi individu dengan masalah gigi ini, ia akan
menjejaskan fungsi dan imej gigi
, sedangkan ia sama sekali tidak benar. Ketahuilah bahawa ia normal dan tiada implikasi yang berbahaya!

Sekiranya anda masih ingin merapatkan jurang yang wujud di antara gigi itu bagi tujuan kosmetik, maka
jangan tangguh untuk berbuat temu janji bersama doktor gigi
 yang bertauliah dan berdaftar ya?

Ini senarai rawatan gigi jarang terbaik!

Untuk pengetahuan anda semua, rawatan gigi jarang hanya atas dasar kosmetik dan tiada masalah jika individu tidak melakukannya. Berikut adalah antara pilihan rawatan klinikal yang anda boleh cuba:

#1. Menampal jurang gigi yang jarang

Pertama, jika
masalah gigi jarang
dengan jarak yang kecil sahaja, doktor mungkin akan mengesyorkan rawatan tampalan gigi.
C
omposite resin
adalah bahan yang biasa digunakan dalam prosedur ini.

Namun, rawatan ini mungkin hanya akan bertahan selama beberapa tahun sahaja kerana ia boleh pecah, rosak, tertanggal atau bertukar warna. Maka, rawatan ulangan mungkin turut diperlukan.

Rawatan gigi jarang #2. Pendakap gigi

Merupakan prosedur yang paling popular terutama dalam golongan remaja dan belia,
braces
 akan digunakan untuk membetulkan kedudukan gigi sekali gus mengurangkan jarak di antara gigi.

Apa yang mungkin perlu anda beri perhatian adalah ini akan memakan kos dan masa yang banyak. Dalam pada itu,
tidak semua gigi sesuai
 dipakaikan pendakap, jadi dapatkan nasihat doktor.

Rawatan gigi jarang #3. Perapat gigi

Hampir sama dengan kaedah di atas tadi, tetapi tetap ada beza kerana
a
plians
adalah alatan yang menyelesaikan masalah gigi jarang dan boleh tanggal. Ia hanya sesuai jika jarak gigi itu kecil.

Diperbuat daripada bahan akrilik, ia amat sesuai untuk dipakai ketika sedang tidur di malam hari.
Serupa dengan
braces
, tidak semua orang yang boleh pakai
aplians
 dan perlu rundingan doktor.

Baca lagi artikel berkaitan:

Pasang Crown Untuk Cover Gigi Rosak, Ini 5 Bahaya Yang Bakal Datang!

Trend Pemakaian Braces Terhad Untuk Orang Muda Saja Ke? Tak Sesuai Untuk Golongan Berusia?

Pakai Braces Untuk Gigi Tersusun Rapi, Tapi Berapa Lama Tempoh Memakai Pendakap Gigi?

Pilihan rawatan gigi jarang paling bagus #4.
Veneer

Anda pernah dengar atau baca tentang
veneer
? Ia adalah sejenis alatan yang akan dilekatkan pada permukaan hadapan gigi dan terbahagi kepada dua jenis utama yakni seramik atau porselin.

Sebenarnya,
veneer
 adalah pilihan rawatan untuk masalah gigi jarang yang terbaik
 kerana ia mampu tahan lebih lama
 berbanding tampalan dan tidak pula makan kos serta masa yang banyak seperti pendakap atau perapat gigi. Jadi, apa lagi yang anda tunggu?

#5. Menggunakan gigi palsu

Penggunaan gigi palsu itu mungkin adalah
alternatif paling mudah namun sementara
. Ada banyak lagi alternatif lain seperti
bridge
 atau
implant
 gigi yang turut individu boleh pertimbangkan.

Rawat segala masalah dental terlebih dahulu!

Diingatkan, individu perlu
kenal, diagnosis dan rawat segala masalah dental
 yang dialami terlebih dahulu sebelum cuba sebarang jenis rawatan agar tidak pula timbul komplikasi lain nanti.

Contohnya, anda perlu rawat masalah karies, akar atau s
egala yang berkaitan dengan gigi dan gusi
 anda terlebih dahulu untuk elak serta cegah masalah gigi daripada berlaku di peringkat awal lagi.

Konklusinya, masalah ini tiada implikasi negatif yang begitu besar pada tahap kesihatan oral anda namun pilihan untuk membuat rawatan ada di tangan anda. Maka, sila buat keputusan yang bijak!


Batu Karang: Risiko Terhadap Kanak-kanak

Biasanya, air kencing mengandungi banyak bahan yang terlarut. Kadang-kadang, beberapa bahan mungkin
tertumpu dalam air kencing dan membentuk kristal pepejal.
Kristal ini boleh menyebabkan pembentukan batu karang!

 Kebanyakan batu karang mengandungi kalsium, khususnya kalsium oxalate. Batu-batu jenis lain termasuk batu asid urik, cystine dan struvite.

Adakah batu karang lazim berlaku pada kanak-kanak?

Menurut
Cleveland Clinic
, batu karang adalah tidak biasa terhadap kanak-kanak.

Namun, walaupun ia jarang berlaku, kebanyakan pakar perubatan telah melaporkan kebelakangan ini berlaku peningkatan jumlah kes kondisi ini dalam kalangan kanak-kanak.

Bagaimana ia boleh berlaku?

Tabiat pemakanan, obesiti yang semakin meningkat dan gaya hidup tidak aktif boleh menyumbang kepada pembentukan kondisi ini.

Tabiat pemakanan yang tidak sihat dan mengikuti gaya hidup yang tidak sihat boleh menyebabkan pembentukan batu karang pada kanak-kanak.

Kurang pengambilan air putih,
minum minuman manis atau berkafein meningkatkan kepekatan air kencing.

 Malah, dalam makanan yang disediakan di restoran, makanan beku, sandwic, makanan ringan dan minuman sukan mungkin mengandungi kandungan garam kuantiti yang berlebihan.

Selain itu,  kebanyakan kondisi ini disebabkan oleh tahap kalsium, iaitu oxalate atau fosforus yang tinggi dalam air kencing.

 Ia biasanya dijumpai dalam air kencing dan tidak menyebabkan masalah pada tahap normal.

Bagi keadaan lainnya, apabila kanak-kanak tidak dapat bergerak bagi jangka masa yang panjang, seperti selepas menjalani pembedahan, peluang pembentukan batu lebih tinggi.

Ini kerana apabila kanak-kanak tidak bergerak, tulang mereka boleh mengeluarkan kalsium tambahan ke dalam darah.

Simptom-simptom pada kanak-kanak

Simptom paling biasa adalah terdapat darah dalam air kencing atau sakit.

Keterukan kesakitan dan lokasi kesakitan mungkin berbeza-beza bergantung kepada faktor-faktor seperti lokasi batu dan tahap halangan.

Simptom lain termasuk:

Sakit kolik/kembung yang teruk

Ketidakupayaan untuk buang air kencing
 (apabila batu menghalang saluran kencing)

Loya

Muntah

Air kencing keruh atau berbau busuk, demam, menggigil atau lemah (mungkin tanda jangkitan yang serius)

Ada juga sesetengah batu karang dipanggil “batu senyap’ kerana ia tidak menyebabkan simptom.

Diagnosis

Jika kanak-kanak disyaki mempunyai kondisi ini, sama ada sakit atau kencing berdarah (hematuria), doktor boleh menyarankan untuk melakukan x-ray atau
pemeriksaan ultrasound buah pinggang,
ureter (tiub yang membawa air kencing dari buah pinggang ke pundi kencing) dan pundi kencing.

 Jika ada, kebanyakan batu karang boleh dilihat pada x-ray, walaupun kadang-kadang pemeriksaan ultrasound diperlukan untuk melihat jenis batu karang yang lain.

Rawatan

Rawatan yang dilakukan adalah berdasarkan
jenis, komponen, lokasi dan saiz batu tersebut.

 Batu yang kecil mungkin boleh melepasi badan tanpa memerlukan rawatan, tetapi bagi batu yang besar ia memerlukan rawatan segera kerana menyebabkan kesakitan kepada kanak-kanak.

Antara kaedah yang digunakan untuk mengeluarkan batu karang adalah
cystoscopy, ureteroscopy, shock wave lithotripsy dan percutaneous nephrolithotomy.


Ujian Tibi Terbaru Mampu Selamatkan Beratus Ribu Kanak-kanak

Pertubuhan Kesihatan Dunia (WHO) menganggarkan hampir 10 juta orang di seluruh dunia menghidap batuk kering atau tibi (tuberkulosis) pada tahun lalu, dan kira-kira 1.3 juta daripada mereka meninggal dunia disebabkan penyakit ini. Daripada jumlah tersebut, kira-kira 1 juta kanak-kanak disahkan mendapat tibi.

Serangan penyakit ini tidak mengenal usia di mana setiap tahun berjuta-juta orang berterusan jatuh sakit disebabkan penyakit ini.

Malahan, dianggarkan 240,000 kanak-kanak mati disebabkan tibi di seluruh dunia setiap tahun, dan kebanyakannya tidak mendapat rawatan.

Fakta asas mengenai tibi

Penyakit tuberkulosis atau tibi terjadi disebabkan mikroorganisma yang dipanggil Mycobacterium tuberculosis. Bakteria tibi ini merebak melalui udara dari individu ke individu lain. Bakteria tibi berada di udara apabila seseorang yang dijangkiti penyakit tibi batuk, bersin, bercakap, ataupun menyanyi. Seseorang yang ada berdekatan dengan pesakit tibi ini mungkin menghidu bakteria tersebut dan dijangkiti. Lazimnya, penyakit tibi akan menjejaskan paru-paru dan organ lain seperti nodus limfa, kotak suara, buah pinggang, usus dan tulang.

Kanak-kanak yang dijangkiti tibi adalah kurang untuk menyebarkan bakteria tibi kepada orang lain. Ini kerana bentuk penyakit tibi yang dijumpai pada kanak-kanak selalunya adalah kurang berjangkit, berbanding dengan bentuk yang ada pada orang dewasa. Malahan, bukan semua individu yang dijangkiti bakteria tibi akan jatuh sakit. Terdapat dua keadaan berkaitan tibi iaitu jangkitan tibi pendam dan penyakit tibi.

Tanda dan simptom penyakit tibi dalam kalangan kanak-kanak

Antara tanda dan simptom tibi pada kanak-kanak termasuklah batuk, rasa sakit atau lemah, kurang bermain, kehilangan berat badan atau gagal membesar, demam dan berpeluh di waktu malam. Bentuk paling lazim penyakit tibi berlaku dalam paru-paru, malahan boleh menjejaskan bahagian tubuh badan yang lain. Bayi, anak kecil, dan kanak-kanak immunocompromised seperti kanak-kanak yang menghidap HIV, adalah berisiko tinggi mendapat bentuk tibi yang paling teruk seperti tibi meningitis atau penyebaran penyakit tibi.

Revolusi pemeriksaan tibi untuk kanak-kanak

Dalam penyelidikan terbaru yang didedahkan ketika Persidangan Kesihatan Paru-paru Global, di The Hague, saintis telah menemui cara baru pemeriksaan kanak-kanak untuk penyakit tibi. Revolusi terbaru ini dikatakan dapat menghalang ratusan ribu kanak-kanak setiap tahun daripada menghidap penyakit berjangkit yang boleh menyebabkan kematian ini.

Kajian yang dilakukan oleh sekumpulan saintis di KNCV Tuberculosis Foundation ini menjumpai cara mudah bagi menguji sampel najis kanak-kanak di bawah usia 5 tahun.

Kaedah yang digunakan untuk melakukan ujian tibi sekarang ini memerlukan pesakit memberikan sampel sputum atau kahak. Sampel ini kemudiannya akan dianalisis menggunakan mesin khas sebelum diberikan keputusan kepada pesakit.

Namun, bagi pesakit kanak-kanak di bawah usia lima tahun yang tidak boleh mengeluarkan kahak, prosedur yang digunakan untuk ujian tibi kepada kanak-kanak adalah menyakitkan dan memerlukan mereka dimasukkan ke wad hospital.

Justeru, pengenalan ujian pemeriksaan tibi terbaru untuk kanak-kanak ini memberikan harapan baru yang dapat mencegah penularan penyakit ini, tanpa keperluan untuk menghantar ujian najis ke kemudahan kesihatan yang lebih besar.

Pengarah Eksekutif KNVC Tuberculosis Foundation, Kitty van Weezenbeek berkata, potensi kaedah ini adalah besar, dan bermakna diagnosis tibi boleh dilakukan di luar bandar.

“Kita mempunyai kaedah yang boleh mendiagnosis tibi di tahap penjagaan kesihatan terendah (tanpa perlu ke kemudahan kesihatan yang lengkap), dan menjalankan ujian kepada beratus ribu orang,” katanya.

Selain itu, Perunding Makmal KNCV, Petra de Haas memberitahu AFP bahawa ujian tersebut boleh menyelamatkan seramai 650 kanak-kanak yang mati setiap hari akibat tuberkulosis (tibi).

Hello Health Group
 tidak menyediakan nasihat perubatan, diagnosis, atau rawatan.


2 Teori Mengapa Sedikit Kes Positif COVID-19 Di Kalangan Kanak-Kanak - Patutkah Ibu Bimbang?

Jumlah kes wabak virus korona baharu (COVID 19) di seluruh dunia sudah melebihi 1,000,000 individu.
Kebanyakannya melibatkan
golongan yang mempunyai sistem imun lemah
.

Berikut adalah jumlah kes COVID-19 di Malaysia yang terkini:

[covid_19]

Sedarkah anda golongan kanak-kanak merangkumi kurang 1% daripada jumlah keseluruhan mereka yang disahkan positif?

Tiada satu pun
kanak-kanak bawah 9 tahun dilaporkan mati akibat virus ini
 di China.

Perkara ini bukan sahaja menimbulkan kekeliruan, bahkan kerisauan terhadap
potensi mereka untuk menyebarkannya kepada individu lain tanpa pengetahuan mereka
.

Terdapat dua teori yang menerangkan sebab di sebalik peningkatan jumlah kes dalam kalangan orang dewasa dan bukannya kanak-kanak mahupun bayi kena COVID.

Untuk mendapatkan lebih banyak info tentang coronavirus di Malaysia, sila dapatkannya
di sini
.

Risiko kematian pesakit COVID meningkat mengikut usia

Menurut kajian dari Pusat Kawalan Penyakit Berjangkit (CDC) di China, dalam kalangan 44,672 pesakit, hanya 416 merupakan
 kes COVID pada kanak-kanak yang berusia 10 tahun dan ke bawah
.

Akan tetapi baru-baru ini, seorang bayi baru lahir menjadi mangsa termuda jangkitan COVID-19 di Malaysia!

Artikel berkaitan
:

Jumlah tersebut merangkumi 0.9% daripada jumlah keseluruhan pesakit yang disahkan positif.

Memandangkan COVID 19 ada
tempoh pengeraman di antara 2 hingga 14 hari
, sukar untuk kita tentukan jika mana-mana kanak-kanak ada jangkitan atau tidak.

Tambahan pula, terdapat
individu yang dijangkiti oleh virus korona namun tidak menunjukkan sebarang simptom
.

Dalam situasi ini, penyebaran virus boleh berlaku pada bila-bila masa tanpa disedari oleh pembawa virus.

Berikut adalah perkara yang anda perlu tahu tentang jangkitan virus ini:

https://www.facebook.com/HelloDoktorMY/videos/115200726587889/

Seperti jangkitan lain,
kadar kematian bagi mereka yang dijangkiti meningkat mengikut usia individu
.

Mereka yang berusia 40 tahun ke bawah ada kadar kematian kurang daripada 2%.

Bagi populasi yang berusia di antara 60 hingga 79 tahun pula, risiko kematian meningkat secara mendadak kepada 30%.

Semakin
lemah sistem pertahanan badan, semakin berisiko mendapat jangkitan
 ini.

Persoalannya, mengapa COVID pada kanak-kanak sukar berlaku walaupun mereka mempunyai sistem imun yang lemah?
Mengapa mudah sangat jumlah kes positif dalam kalangan orang dewasa meningkat?

Baca juga
:

Pesara Doktor Mungkin Dipanggil Berkhidmat Lawan COVID-19 – Bukan Ke Orang Tua Lebih Berisiko?

COVID Akhirnya Ragut 2 Nyawa, Orang Tua Lebih Berisiko? INI Sebab Kena Elak Perhimpunan Besar

Terdapat dua teori yang diusulkan oleh ahli akademik berkenaan dengan sebab kepada peningkatan jumlah orang dewasa yang mendapat jangkitan tersebut.

Teori #1 – Sistem imuniti semula jadi vs sistem imuniti penyesuaian

Sistem imuniti badan, secara mudahnya, boleh dibahagi kepada dua.

Sistem imuniti semula jadi
 (
innate immunity
) menggunakan sel darah putih bagi membanteras kemasukan bakteria ke dalam badan.

Sistem imuniti penyesuaian
 (
adaptive immunity
) merupakan sistem pertahanan badan yang dicipta berdasarkan pendedahan terhadap agen berbahaya. Sebagai contoh, kemasukan virus ke dalam badan buat kali pertama menyebabkan terhasilnya antibodi spesifik kepada virus yang menyebabkan permasalahan tersebut. Jika badan diserang oleh virus yang sama buat kali kedua, antibodi akan bertindak dengan pantas.

Apabila usia meningkat,
sistem imuniti penyesuaian akan jadi lebih efisien berbanding imuniti semula jadi
.

Ini berbeza dengan golongan kanak-kanak. Mereka lebih bergantung pada sistem imuniti semula jadi untuk membasmi kuman.

Mekanisme bagi kedua-dua sistem ini agak berbeza. Oleh sebab COVID 19 merupakan virus baharu, penghasilan antibodi baharu akan mengambil masa yang agak lama.

Kesannya,
orang dewasa dan golongan tua lebih terdedah mendapat jangkitan virus tersebut
, berbanding risiko COVID pada anak mahupun masalah bayi kena COVID.

Teori #2 – Pembawa COVID dalam

Oleh sebab kanak-kanak jarang mendapat jangkitan, mereka boleh jadi “perumah’ pada virus korona sebelum menular kepada individu lain.

Virus korona (termasuk dengan subjenis lain) merupakan virus yang lazim menjangkiti kanak-kanak
 menyebabkan simptom selesema.

Lebih parah lagi jika kanak-kanak tersebut tidak menunjukkan sebarang simptom.

Ini menjadikan mereka menjadi
penyebar virus utama kepada orang dewasa terutamanya golongan berisiko tinggi
.

Menurut Dr Malik Peiris, Pakar Perubatan Penyakit Berjangkit dari Universiti Hong Kong, masih wujud risiko COVID pada anak.

Bahkan, wujud kemungkinan bayi kena COVID.

Namun mereka tidak sakit atau mengalami simptom berkaitan dengan jangkitan itu.

Konklusi: Masih wujud risiko COVID pada anak

Kanak-kanak mempunyai risiko yang rendah untuk mendapat jangkitan.

Namun, mereka mampu menyebarkannya kepada individu lain sekiranya langkah pencegahan tidak diambil.

[mc4wp_form id=’115319″]

Terapkan amalan mencuci tangan secara kerap
 dalam kalangan anak-anak anda dan pastikan mereka mendapatkan pemeriksaan kesihatan sekiranya disyaki mengalami jangkitan.

#HelloHealthGroup, #HelloDoktor, #HelloHealthCoronaVirus


Sukar Nak Lelapkan Mata Semasa Demam? Jangan Risau, Ini 7 Cara Untuk Tidur Lena

Apabila
badan demam
, pasti kita akan rasa susah tidur malam. Sudahlah badan panas dan tidak selesa, hendak lelapkan mata pun susah! Pasti anda akan mencari cara untuk tidur lena semasa demam, kan?

Mesti ramai yang mengeluh begini semasa demam. Tidak kiralah kita tidur dalam posisi apa pun, mesti susah nak lena.

Selepas ini, kalau
anda demam lagi
, cuba amalkan 7 tip atau cara untuk tidur yang kami berikan.

Gerenti, selepas ini anda boleh tidur dengan lebih lena!

7 cara untuk tidur lebih lena semasa demam

1. Tinggikan sedikit bahagian atas badan ketika tidur

Cuba tinggikan sedikit badan anda ketika tidur. Tetapi, jangan hanya tinggikan leher sahaja!

Susun bantal dalam bentuk segi tiga supaya seluruh bahagian atas badan anda dalam keadaan menyandar. Posisi ini akan memudahkan anda bernafas dan
melegakan selesema
.

Jika hanya tinggikan leher anda sahaja,
selesema anda
 akan jadi makin teruk. Anda juga mungkin akan bangun pagi dengan
leher yang lebih sakit
 nanti!

Cara untuk tidur sewaktu demam #2. Mandi air suam

Mandi dengan air suam
bukan sahaja bagus untuk orang demam, malah sesuai untuk semua orang yang ingin melegakan stres.

Mandi dengan air suam dapat membantu anda untuk lebih relaks dan tenang. Air yang hangat juga mampu melancarkan pernafasan dan membuatkan anda rasa lebih baik.

Lagipun, mandi juga dapat membuang segala kekotoran yang melekat pada badan. Penjagaan kebersihan diri juga penting jika anda ingin cepat sembuh daripada demam!

3. Makan sup ayam atau minuman panas

Sup ayam
 dan juga minuman panas boleh membantu anda untuk tidur lebih lena pada waktu malam.

Bukan sahaja sup dan air panas boleh buatkan hidung anda rasa kurang tersumbat, tetapi boleh membantu anda daripada mengalami
dehidrasi semasa demam
.

Anda juga boleh cuba teh herba seperti teh lavender atau pudina. Teh ini
tidak mempunyai kafein
 dan boleh membantu anda untuk tidur lebih lena pada waktu malam.

Jangan lupa letak botol air di tepi katil anda ya! Minum air yang cukup boleh buatkan anda sembuh dengan lebih cepat!

4. Jangan lupa makan ubat

Jika anda telah berjumpa doktor dan mendapatkan ubat yang sesuai untuk demam anda, jangan lupa makan ubat ikut jadual ya!

Kalau anda tidak berjumpa dengan doktor, anda boleh membeli ubat demam di farmasi yang berdekatan.

Jika tidak pasti ubat apa yang sesuai dengan simptom anda, tanya kepada ahli farmasi yang sedang bertugas.

Penting untuk anda makan ubat yang sesuai supaya demam cepat pulih. Selain itu, ketidakselesaan anda juga dapat dikurangkan. Jadi, bolehlah anda tidur dengan lebih selesa!

Cara untuk tidur #5. Gunakan alat pelembap udara (
air humidifier
) untuk tidur lena

Alat pelembap udara sangat membantu ketika
anda sedang demam
.

Alat ini membantu untuk melembapkan udara dan melegakan
saluran pernafasan
 yang kering. Anda akan lebih mudah untuk bernafas dan membuatkan tidur anda lebih selesa.

Tetapi, pastikan anda menggunakan air yang telah ditapis sahaja ya dalam alat pelembap udara anda. Jika alat ini tidak diselenggara dengan baik, bakteria dan kulat boleh membiak di dalamnya.

Ini akan membuatkan anda lebih sakit nanti!

6. Pastikan bilik anda dalam keadaan selesa, ini cara untuk tidur lena

Tutup lampu dan pastikan bilik anda gelap untuk mudahkan anda tidur. Selain itu, pastikan suhu bilik anda dalam keadaan selesa.

Jangan biarkan suhu bilik anda terlampau sejuk atau panas. Nanti, anda akan susah tidur dan selalu terjaga pada waktu malam kerana tidak selesa.

Ketika anda sakit, adalah dinasihatkan untuk kekalkan suhu dalam keadaan sederhana dan bukan terlalu sejuk. Suhu yang sejuk akan buatkan
hidung anda tersumbat
 dan susah untuk bernafas.

7. Jangan paksa diri anda tidur

Akhirnya, jika anda sudah cuba pelbagai cara tetapi tidak juga menjadi, janganlah paksa diri anda untuk tidur.

Cuba pasang lagu, atau baca buku. Pastikan diri anda relaks dan tenang. 15 – 30 minit kemudian, cuba tidur kembali.

Tetapi, jangan pula main
game
, tonton TV ataupun
scrolling
 handphone ya! Nanti
susah pula untuk anda tidur.

Tidur lena cepatkan proses penyembuhan

Tidur yang lena pada waktu malam boleh buatkan anda bangkit lebih sihat dan bertenaga pada keesokan hari.

Jangan biarkan demam buatkan anda susah untuk tidur malam ya! Jika demam anda berlarutan selama beberapa hari, jangan lupa berjumpa dengan doktor untuk sesi konsultasi!


Kenapa Mata Berkedip Terlalu Kerap, Normal Atau Ada Sebab Lain?

Walaupun ia adalah antara perkara normal terjadi pada tubuh badan kita, namun masih ramai yang belum tahu kenapa mata berkedip sendiri.

Anda tidak salah jika anda berpendapat bahawa ia adalah satu refleks semula jadi dan tiada apa yang perlu dirisaukan mengenainya.

Pun begitu,
 bagaimana pula jika ia berkedip sendiri terlalu kerap dan tidak berhenti
? Jom teruskan membaca untuk tahu tentangnya!

Untuk mendapatkan lebih banyak info tentang Kesihatan Mata, sila dapatkannya
di sini.

Kenapa mata berkedip sendiri?

Untuk pengetahuan anda, kelopak mata akan berkedip dengan sendiri akibat daripada tindak balas refleks tidak terkawal oleh tubuh badan kita.

Ia bertujuan membersihkan atau melincirkan mata kita dengan membuat bola mata tersentuh dengan air mata yang wujud dalam kelopak mata.

Dalam pada itu
, ia juga berfungsi untuk melindungi mata anda dengan menutupnya apabila terdapat faktor risiko yang berbahaya
 seperti:

Debu

Habuk

Asap

Cahaya

Serangga

Bendasing

Golongan bayi dan kanak-kanak yang masih kecil dianggarkan akan berkedip mata sebanyak dua kali setiap seminit.

Manakala orang dewasa pula akan berkedip mata sekitar 14 ke 17 kali setiap seminit dan ia berbeza bergantung kepada individu.

Adalah normal untuk mata lebih banyak berkedip apabila anda sedang bercakap, mendengar, gemuruh atau sakit.

Apabila sedang membaca atau berdepan dengan sebarang situasi berbahaya pula, mata akan lebih kurang berkedip.

Bagaimana pula jika ia berlaku secara berlebihan?

Seperti mana yang kami telah nyatakan di atas, organ ini berkedip sendiri adalah satu refleks yang tidak terkawal oleh tubuh badan.

Meskipun anda boleh mengawal untuk mengedipkannya secara sendiri, tapi ia masih akan berlaku ketika anda tidak mengawalnya.

Namun mungkin juga akan berlaku situasi di mana mata berkedip dengan terlalu kerap dan tidak berhenti- ini akan menimbulkan tanda tanya.

Sebenarnya,
 ia memang boleh berlaku dan mungkin bukan merupakan satu masalah yang serius
 bergantung kepada puncanya.

Berikut merupakan antara sebab ia berkedip secara berlebihan:

#1. Tabiat

Pertama sekali, mungkin ada individu yang secara tidak sedar melakukannya ekoran daripada tabiat mereka sendiri.

Tabiat ini mungkin bermula dari kecil ekoran faktor lain dan ia lama-kelamaan menjadi kebiasaan yang tidak boleh dikawal.

#2. Masalah penglihatan mata

Wujud juga beberapa masalah penglihatan yang melibatkan mata
 dan akan mengakibatkan perkara di bawah ini seperti:

Myopia
– rabun dekat namun tidak menggunakan cermin mata

Hyperopia
 – rabun jauh namun tidak menggunakan cermin mata

Presbyopia
– penuaan pada mata akibat terlalu banyak membaca

Strabismus
– kejajaran mata tidak selari atau setara

Namun kalian tidak perlu terlalu risau mengenainya kerana kondisi-kondisi ini boleh dirawat dengan perubatan moden.

#3. Masalah pergerakan mata

Selain masalah penglihatan,
masalah pergerakan mata juga mungkin boleh mengakibatkan perkara ini
 dan ini penerangannya:

Benign essential blepharospasm
 – kekejangan pada otot mata yang menyebabkan mata berkedip berlebihan

Meige syndorme
 – kekejangan pada mulut dan rahang yang juga mungkin menyebabkan perkara sama

Kalian juga mungkin tidak perlu risau jika mengalaminya kerana kondisi-kondisi ini boleh dirawat dengan perubatan moden.

Kenapa mata berkedip berlebihan #4. Isu kesihatan tubuh badan

Apabila anda berada dalam keadaan yang tertekan, mata akan menjadi lebih sensitif sekali gus menyebabkan ia lebih banyak berkedip.

Isu kesihatan tubuh badan yang dipercayai akan menyebabkannya adalah:

Stres

Kegelisahan

Kemurungan

Kepenatan

#5. Iritasi pada organ ini

Mata anda mungkin akan berkedip terlalu kerap dan tidak berhenti akibat daripada iritasi pada permukaan organ ini yang disebabkan:

Alergen yang menyebabkan reaksi alahan

Kekeringan mata

Bulu mata tumbuh ke dalam

Jangkitan sakit mata (konjunktivitis)

Keradangan pada iris (iritis)

Keradangan pada kelopak mata (blepharitis)

#6. Tekanan pada organ ini

Tekanan pada organ ini boleh terjadi apabila anda menggunakannya untuk fokus pada satu perkara dalam tempoh yang lama.

Banyak perkara yang boleh menyebabkan tekanan pada mata antaranya:

Membaca dengan terlalu lama

Melihat skrin terlalu lama

Melihat cahaya terlalu terang

Kenapa mata berkedip berlebihan #7. Sawan

Dalam beberapa kes yang jarang berlaku, ada individu terutamanya kanak-kanak yang mengalami kondisi ini akibat daripada sawan.

Wujudkah sebab lain kenapa mata berkedip berlebihan?

Ya,
ada sebab lain fenomena ini terjadi yang mungkin adalah lebih serius
 kerana ia akan melibatkan sistem saraf yang terjejas.

Wujud beberapa kondisi neurologi jarang berlaku yang akan menyebabkan ia berkedip terlalu kerap dan tidak berhenti.

Penyakit Wilson

Ia disebabkan oleh kandungan tembaga yang berlebihan di dalam tubuh badan dan akan menyebabkan kondisi ini jika menjejaskan organ otak.

Sindrom Tourette

Ia akan menyebabkan pergerakan otot tubuh badan yang tidak terkawal dan ini termasuklah otot mata yang akan menyebabkan fenomena ini.

Sklerosis berbilang

Ia adalah kondisi yang menjejaskan sistem saraf utama yang akan merosakkan penglihatan, keseimbangan dan kebolehan mengawal otot.

Jadi, segera berjumpa doktor sekiranya mata anda mula berkedip terlalu banyak dan tidak berhenti untuk diagnosis okay!


Tangani Stres semasa Hamil

Ramai ibu hamil yang mengalami gejala
mood swing
 atau perubahan emosi disebabkan hormon kehamilan. Namun, tidak dapat dinafikan juga perubahan emosi ini ada kalanya menyebabkan ibu hamil mudah berasa stres atau tertekan. Stres sudah pastinya tidak baik bukan sahaja untuk tubuh ibu bahkan bayi dalam kandungan. Jadi, bagaimana untuk menangani tekanan semasa hamil?

Tips atasi stres semasa hamil

Jaga diri. Makan makanan yang berkhasiat setiap hari dan dapatkan rehat secukupnya. Jalani gaya hidup sihat dengan melakukan senaman yang betul tanpa berlebih-loebihan serta mengelakkan pengambilan rokok, alkohol dan dadah juga dapat membantyu anda melalui kehamilan yang sihat.

Elakkan stres. Ya, normal untuk anda rasa tertekan terutama semasa melalui sesetengah keadaan. Namun, cuba positifkan diri dan lihat kembali perkara yang menyebabkan anda tertekan. Cara ini dapat membantu anda lebih bertenang dan menangani masalah tekanan tersebut.

Elakkan memberi respon yang negatif semasa berada dalam keadaan tertekan. Sesetengah perkara yang kita lakukan bagi menangani stres ada kalanya akan menambah lagi tekanan yang kita rasa. Contohnya seperti dengan menjauhkan diri daripada orang sekeliling, makan tidak menentu, merokok atau mengambil alkohol. Kelakuan-kelakuan negatif seperti ini hanya akan menyebabkan anda bertambah tertekan.

Me-time.
 Lupakan tekanan dengan melakukan perkara yang anda sukai seperti menonton wayang, mendengar muzik ataupun memanjakan diri di spa.

Minta bantuan. Jangan segan untuk meminta tolong kepada pasangan anda, ahli keluarga mahupun orang sekeliling jika ingin melakukan sesuatu perkara. Percayalah bahawa setiap orang faham akan kondisi wanita hamil. Jika anda tertekan dengan kerja-kerja pejabat, minta bantuan rakan pejabat anda untuk melakukan kerja tersebut ataupun bercakap dengan majikan anda. Begitu juga jika anda mengalami masalah untuk melakukan kerja di rumah. Suami dan juga ahli keluarga anda pasti akan membantu jika anda berterus-terang akan masalah anda dan meminta bantuan mereka.

Awas! Jika anda masih mengalami simptom-simptom ini; masalah tidur, kurang selera makan, sedih, menangis atau hilang minat untuk meneruskan aktiviti harian, secara berterusan sehingga lebih daripada dua minggu, berjumpalah dengan doktor untuk mendapatkan nasihat.


Hidung Berair Buat Bayi Tak Selesa? Ini Cara Buang Kahak, Ibu Boleh Cuba Di Rumah!

Sedang mencari cara buang kahak bayi sebab si kecil tampak tidak selesa? Kehadiran cecair atau lendir daripada hidung, tekak dan mulut si kecil – biasanya disebut sebagai kahak atau hingus – adalah perkara biasa.

Lendir ini umumnya memainkan peranan dalam memastikan bayi sihat dengan membantu mengekalkan kelembapan pada hidung, mulut dan tekak. Ia juga bertujuan melindungi si kecil dengan menghalang kuman daripada masuk ke dalam tubuh kecil mereka.

Namun, jika berlebihan, lendir ini perlu dikeluarkan kerana ia boleh menyumbat hidung dan tekak bayi. Lebihan lendir juga boleh menjadi petanda terdapatnya penyakit atau jangkitan.

Tetapi seb
agai ibu ba
pa, anda tidak perlu risau kerana terdapat beberapa cara untuk menyingkirkan lendir ini. Mungkin anda boleh mencuba cara tepuk bayi buang kahak. Jom ketahui caranya!

Untuk mendapatkan lebih banyak info tentang Keibubapaan, sila dapatkannya
di sini.

Punca lendir berlebihan

Sebelum dikongsikan cara buang kahak bayi, anda harus mengetahui apakah punca yang menyebabkan wujudnya lebihan lendir pada si kecil.

Bayi lebih cenderung mendapat selesema dan hidung tersumbat kerana saiz saluran hidung yang kecil. Selain itu,
sistem imun
 yang sedang berkembang juga masih belajar untuk melindungi bayi daripada kuman.

Kuman atau sebarang perkara yang boleh merengsakan
saluran pernafasan bayi
 akan mendorong tubuh mereka menghasilkan lendir tambahan.

Pencetus biasa kehadiran lendir pada bayi adalah:

As
ap ro
kok

Habuk dan bahan pencemar

Virus dan kuman lain

Bahan kimia

Perubahan cuaca

Perkara berikut juga boleh mengakibatkan kewujudan lebihan lendir:

Jangkitan virus seperti
flu atau selesema

Alahan

Asma

Pneumonia

Bronkiolitis

Dalam kes jarang berlaku, kehadiran lendir berlebihan pada tekak dan dada bayi boleh berpunca oleh penyakit serius seperti fi
brosis sist
a.

Perubahan warna pada lendir

Memahami perubahan pada warna lendir juga penting sebelum anda mengetahui cara buang kahak bayi.

Inilah yang perlu diperhatikan:

Lendir jernih- B
ayi dalam keadaan baik

Lendir putih atau kelabu yang lebih pekat- Mungkin okay atau mungkin disebabkan oleh kesesakan sinus (
sinus congestion
)

Lendir kuning- Bayi mungkin
mengalami selesema ringan
 atau mengalami dehidrasi

Lendir hijau hingga coklat- Ini boleh membimbangkan kerana jangkitan bakteria atau virus boleh mengubah lendir menjadi warna kehijauan

Lendir merah atau coklat- Bayi mungkin mempunyai darah atau kotoran dalam lendirnya dan perlu diperiksa segera

Baca juga:

Fahami tanda lendir perlu dikeluarkan

Lendir yang terlalu banyak boleh menyebabkan
ketidakselesaan pada si kecil
 dan
menjadikannya sukar tidur
 serta bernafas.

Anda mungkin menyedari bayi bernafas cepat atau nafas berbunyi. Anak juga mungkin bersin, batuk atau muntah kerana tubuh sedang cuba mengeluarkan kahak atau lendir tambahan ini.

Walaupun lendir berfungsi
melindungi bayi
, tetapi jika berlebihan boleh mengakibatkan kuman berkembang dan berlakunya jangkitan.

Sebab itulah anda perlu tahu petua menyingkirkannya seperti dengan mengamalkan cara tepuk bayi buang kahak atau menggunakan penyedut hingus bayi (
suction bulb).

Cara buang kahak bayi menggunakan
suction bulb

Didih dan sejukkan semangkuk air untuk membersihkan penyedut hingus bayi.

Pastikan
tangan anda juga dibasuh
 dengan baik.

Letakkan bayi dalam kedudukan kepala lebih rendah daripada dada mereka.

Jauhkan penyedut daripada
muka bayi
 dan picit keluar udara di dalamnya.

Masih dalam posisi memicit penyedut, perlahan-lahan letakkan bahagian hujungnya ke dalam lubang
hidung bayi
 atau bahagian dalam mulut si kecil. Jangan masukkan hujung penyedut terlalu dalam.

Perlahan-lahan buka picitan pada penyedut – apabila udara disedut ke dalam, lendir atau kahak juga akan ditarik bersama.

Kosongkan penyedut dengan memicit keluar lendir di dalam mangkuk atau sinki. Bersihkan penyedut dengan menyedut dan memerah air steril beberapa kali.

Ulangi langkah sama (4 hingga 6) pada bahagian lubang hidung atau
mulut bayi
 yang lain.

Bersihkan
suction bulb
 dengan menggunakan air mendidih selepas selesai dan pastikan ia dikeringkan sepenuhnya untuk penyimpanan bagi mengelakkan pertumbuhan kulat.

Cara buang kahak bayi: Perkara yang perlu anda lakukan

Cara pembersihan penyedut adalah sama ada menggunakan air mendidih atau air sabun suam dan dibiarkan kering

Jika lendir atau kahak bayi pekat, anda boleh mencairkannya dengan meletakkan 2 atau 3 titisan larutan garam ke dalam hidung atau mulut bayi sebelum menyedut

Elakkan menyedut lendir secara berlebihan kerana ia masih diperlukan bayi untuk kekal sihat

Jika
bayi menangis
 atau meragam ketika anda menggunakan
suction bulb
, berehat sebentar

Jangan berkongsi penyedut hingus dengan anak yang lain

Cara buang kahak bayi: Hasilkan larutan air garam di rumah

Menggunakan air larutan garam boleh membantu mencairkan lendir, sekali gus memudahkan ia untuk dikeluarkan.

Larutan air garam atau
saline
 boleh dibeli di kedai ubat atau dihasilkan sendiri di rumah. Anda boleh menggunakan air larutan garam ini sehingga 4x sehari untuk
menghilangkan kahak anak
.

Campurkan ¼ sudu teh garam dan 1 cawan
air masak
.

Biarkan ia menyejuk pada suhu bilik.

Simpan dalam balang atau botol bersih dan bertutup.

Pastikan anda meletakkan label tarikh ia dihasilkan kerana ia perlu dibuang selepas 3 hari.

Cara tepuk bayi buang kahak

Selain menggunakan penyedut hingus, cara buang kahak bayi yang turut boleh anda cuba adalah dengan melakukan tepukan lembut pada
bahagian belakang si kecil
.

Getaran daripada tepukan tersebut dipercayai dapat membantu memudahkan proses penyingkiran kahak.

Baringkan bayi
 secara meniarap di atas lutut atau anda juga boleh meletakkan bayi dalam kedudukan duduk mencondong 30° ke hadapan.

Lakukan tepukan perlahan belakang badan mereka dengan tangan yang ditekup.

Semasa menepuk, pastikan anda hanya menepuk pada bahagian paru-paru dan elakkan menepuk bahagian tulang belakang atau perut si kecil.

Semoga perkongsian cara buang kahak bayi ini berkesan dalam membantu anda mengatasi lebihan lendir pada si kecil.

Sekiranya terdapat keraguan atau kebimbangan mengenai keadaan anak,
rujuklah doktor
 untuk lebih kepastian.


Klaustrofobia: Ketakutan Berada Di Ruang Kecil Tertutup

Klaustrofobia adalah takut berada di tempat kecil tertutup tanpa laluan keluar. Ia disenaraikan sebagai
gangguan kegelisahan
 dan boleh dicetuskan oleh ruang kecil seperti lif, bilik tanpa jendela atau pakaian yang ketat. Klaustrofobia biasanya dianggap sebagai rasa tidak rasional dan boleh mengakibatkan serangan panik.

Walaupun terdapat 5 hingga 7 peratusan penduduk dunia yang menderita klaustrofobia, sangat sedikit daripada mereka yang menerima rawatan atau diagnosis profesional. Baca artikel ini untuk mengetahui lebih lanjut mengenai keperibadian, simptom, perkembangan dan penyembuhan yang mungkin.

Simptom klaustrofobia

Individu dengan klaustrofobia adalah takut dengan ruang kecil yang terlalu banyak sekatan dan melemaskan. Ia boleh dicetuskan apabila seseorang terpaksa duduk di kerusi penjagaan gigi, apabila mereka perlu menunggu di barisan kedai atau apabila mempunyai imbasan MRI.

Ia merangsang ketakutan meresap atau tidak dapat lari apabila masalah ini berlaku. Kebanyakan mereka ini mengakui bahawa mereka tidak berada dalam bahaya ketika situasi tersebut tetapi masih berasa ketakutan.

Dalam kebanyakan kes, klaustrofobia merupakan akibat daripada pengalaman kanak-kanak yang traumatik dan biasanya diseksa dengan Cleithrophobia, yang merupakan ketakutan untuk terperangkap.

Apabila berasa tegang ke tahap tertentu, tanda-tanda klaustrofobia mula menunjukkan:

Rasa mual

Pening

Berpeluh

Degupan jantung laju

Sakit kepala ringan

Kekeliruan

Sakit dada

Mulut kering

Meningkatkan tekanan darah

Menggigil

Kaki gementar atau kesesakan

Pengsan

Dalam kebanyakan kes, ia bukanlah tempat yang ditakuti tetapi ia adalah pemikiran yang dihalang dan kemungkinan kehabisan oksigen yang mengejutkan mereka.

Peringkat perkembangan klasustrophobia

Kebanyakan kajian menunjukkan klaustrofobia berkembang dari pengalaman kanak-kanak seperti:

Dikunci di dalam bilik hitam tanpa cahaya dan tidak boleh melarikan diri

Diletakkan di dalam loket atau kotak

Kehilangan ibu bapa mereka di kawasan sesak

Jatuh dalam kolam tanpa keupayaan berenang

Dibiarkan bersendirian di dalam kereta, van, ruang bawah tanah, dll.

Rawatan untuk orang yang sesak dengan penyakit
klasustrophobia

Kebanyakan orang yang mengalami penyakit klasustrophobia akan menghindari situasi tersebut. Terdapat garis panduan yang disediakan oleh Kerajaan Victoria di Australia mengenai bagaimana kelakuan mereka dengan klasustrophobia di tempat-tempat tertentu. Sebagai contoh:

Pilih tangga bukannya lif, tidak kira berapa berapa tingkat yang perlu mereka naik

Periksa laluan keluar dan buka tingkap sebaik sahaja berada ke bilik

Elakkan memandu dalam waktu tergesa-gesa kerana terdapat lebih banyak kemungkinan dalam kesesakan lalu lintas

Elakkan menjadi penumpang dalam waktu tergesa-gesa

Tempatkan diri mereka berhampiran pintu atau keluar di tempat yang penuh sesak atau luas

Elakkan untuk imbasan MRI

Apabila memulakan rawatan, ahli psikologi biasanya meminta pesakit untuk menerangkan simptom mereka, yang paling kerap mencetuskannya untuk mengenal pasti keparahan kes pesakit. Selepas didiagnosis sepenuhnya, mereka yang mengalami
klasustrophobia
biasanya disyorkan dengan CBT (Therapy Behavioural Therapy), terapi ubat, senaman relaksasi atau alternatif ubat semula jadi.

Hello Health Group
 tidak memberi nasihat perubatan, diagnosis mahupun rawatan.


Mengurangkan Berat Badan Secara Sihat untuk Remaja

Kebanyakan orang, terutamanya remaja, mahukan bentuk tubuh yang menarik dan berat badan yang ideal. Walau bagaimanapun, cara yang salah dalam mengurangkan berat badan boleh mendatangkan banyak kesan buruk. Untuk membantu anak anda mengurangkan berat badan dengan cara yang positif, kegiatan rutin yang sihat harus diberi perhatian.

Sokongan moral

Berikan sokongan kepada anak anda. Berat badan yang berlebihan amat mengganggu kesihatan kedua-dua fizikal dan mental anak-anak. Jadi, tugas anda sebagai ibu bapa, anda perlu membantu dan memahami anak anda. Tunjukkan kesanggupan anda untuk membantu anak-anak apabila mereka perlukan.

Bantu anak anda menjadi realistik

Bantu mereka untuk memahami bahawa tiada manusia yang benar-benar sempurna wujud di muka bumi ini. Setiap orang mempunyai saiz dan bentuk mereka sendiri, jadi setiap orang adalah tidak sama. Menurunkan berat badan, selain untuk menjadi cantik, ia adalah tentang menjadi sihat dan yakin. Bawa anak anda berjumpa pakar untuk mendapatkan berat badan realistik yang diidamkan yang sesuai dengan mereka.

Beritahu anak anda untuk melakukannya secara perlahan-lahan

Fahamkan mereka tentang diet dengan hasil segera berserta semua kesan negatifnya pada kesihatan. Dengan ini, mereka akan sedar bahawa mengurangkan berat badan dan mengekalkan berat badan adalah satu tugas seumur hidup, bukannya usaha satu waktu sahaja. Pil mengurangkan berat badan juga tidak terkecuali. Ia membawa lebih banyak mudarat berbanding manfaat. Hanya pemakanan yang baik serta senaman sahaja yang akan memberi hasil yang positif.

Galakkan anak remaja anda bersenam

Satu jam aktiviti fizikal setiap hari adalah penting untuk kesejahteraan para remaja. Bagi mendapatkan remaja yang seronok menjalani aktiviti tersebut, sentiasa ingat bahawa:

Senaman dalam sebarang tahap intensiti adalah diterima

Biarkan anak anda seronok melakukan aktiviti yang digemari. Jangan paksa mereka melakukan sebarang program berstruktur

Jadilah contoh teladan buat anak-anak. Ibu bapa yang aktif akan memberi inspirasi kepada anak-anak mereka. Cari aktiviti yang boleh dilakukan bersama-sama keluarga. Ini boleh membantu meningkatkan kasih dan juga hubungan keibubapaan.

Bina rancangan pemakanan yang sihat untuk anak

Anak remaja sangat meminati snek. Berbanding makanan segera, lebih baik galakkan anak anda untuk makan:

Buah-buahan segar seperti beri, oren, anggur

Yogurt atau kek rendah lemak

Keju

Susu formula

Keropok

Salad

Apabila bercakap perihal pemakanan, bukan hanya setakat makanan itu sahaja tetapi cara kita makan juga memainkan peranan. Pesan kepada anak-anak untuk mengambil bahagian yang kecil dan gunakan peralatan yang kecil. Makan perlahan-lahan juga adalah disarankan. Selain itu, galakkan anak anda untuk sentiasa dalam keadaan hidrasi. Beri perhatian pada pengambilan air dan kira kalori di dalam setiap minuman yang diambil. Jika boleh, elakkan minuman soda, air berkarbonat dan pilihlah air yang mempunyai perisa tetapi bebas kalori.

Sentiasa positif

Dengar anak anda dan berikan mereka galakan atau pujian untuk setiap usaha mereka. Ini akan membantu mereka berasa bermotivasi dan disayangi. Jika anak anda tertekan dengan isu berat badan mereka, dapatkan mereka kumpulan sokongan yang sepatutnya atau bantuan dari profesional.


Vaksin Semasa Hamil Selamat, Tapi Elakkan 5 Jenis Suntikan Ini, BAHAYA!

Antara persoalan yang sering bermain di minda wanita berbadan dua adalah selamatkah pengambilan vaksin untuk ibu mengandung?

Untuk mengetahui sama ada suntikan imunisasi secara amnya selamat atau tidak serta apakah antara vaksin yang sesuai untuk ibu mengandung, teruskan membaca perkongsian artikel ini. Semoga bermanfaat!

Untuk mendapatkan lebih banyak info tentang Kehamilan, sila dapatkannya
di sini.

Vaksin untuk ibu mengandung

Sesetengah vaksin, seperti vaksin selesema bermusim tidak aktif dan vaksin batuk kokol, amat disyorkan
semasa kehamilan
. Ia bertujuan untuk melindungi kesihatan anda dan
bayi dalam kandungan
.

Secara umumnya, untuk jenis vaksin tidak aktif ini, ia langsung tidak mengandungi versi hidup bagi virus yang ingin dilawan.

Sesetengah vaksin, seperti
vaksin tetanus
, adalah selamat untuk diambil suntikannya semasa k
ehamilan
, jika perlu.

Bagaimana pula dengan vaksin yang harus dielakkan semasa mengandung? Ayuh ikuti penjelasannya.

Jenis vaksin yang harus dielakkan semasa mengandung

Walaupun pada awal tadi dinyatakan bahawa vaksin untuk ibu mengandung adalah selamat, pun begitu terdapat beberapa jenis suntikan imunisasi yang perlu dihindari.

Bagi vaksin yang menggunakan versi virus hidup, seperti
vaksin MMR,
 anda biasanya dinasihatkan untuk menunggu sehingga
bayi dilahirkan
 sebelum mendapatkan suntikan.

Ini kerana wujud banyak potensi risiko bahawa vaksin jenis ini boleh menyebabkan bayi dalam kandungan dijangkiti. Pun begitu, masih tidak terdapat bukti menunjukkan mana-mana vaksin hidup boleh mengakibatkan
kecacatan kelahiran.

Ada kalanya, ibu hamil tetap akan diberikan vaksin hidup jika risiko mendapat jangkitan adalah lebih besar daripada kesan vaksinasi itu sendiri.

Anda boleh mendapatkan lebih banyak nasihat dengan kesesuaian vaksinasi semasa kehamilan dengan doktor.

Antara jenis vaksin hidup adalah:

BCG (vaksinasi melawan tuberkulosis)

MMR (campak, beguk dan rubella)

Polio oral (merupakan sebahagian daripada
vaksin serangkai 6-dalam-1
 yang diberikan kepada bayi)

Kepialu mulut

De
mam kuning

Vaksin untuk ibu mengandung: Bahayakah kepada bayi?

Sememangnya terdapat sesetengah vaksin, khususnya jenis vaksin hidup,
tidak boleh
 diberikan kepada
wanita berbadan dua
 kerana ia dibimbangi boleh mengembangkan risiko bahaya kepada bayi.

Perlu diingatkan bahawa vaksin yang disarankan untuk bakal ibu dibangunkan dengan kesesuaian keselamatan tertinggi untuk
ibu dan bayi.

Vaksin yang sesuai untuk ibu mengandung

Secara amnya, vaksin yang mengandungi virus tidak aktif boleh diberikan kepada wanita hamil. Antara vaksin yang disyorkan secara rutin semasa kehamilan termasuklah:

Flu

Ketika hamil,
sistem imun
 anda menjadi lemah untuk melindungi kandungan. Ini bermakna anda kurang berupaya untuk melawan jangkitan.

Apabila bayi membesar, anda mungkin tidak dapat bernafas sedalam-dalamnya, sekali gus meningkatkan risiko jangkitan seperti
radang paru-paru
.

Perubahan ini boleh meningkatkan risiko daripada jangkitan flu. Ini kerana ibu
hamil
 lebih berkemungkinan mendapat komplikasi selesema berbanding wanita tidak mengandung, malah cenderung dimasukkan ke hospital.

Dengan mendapatkan suntikan flu, boleh mengurangkan risiko terdedah kepada jangkitan ini.

Batuk kokol, salah satu suntikan vaksin untuk ibu mengandung

Batuk kokol
 adalah jangkitan yang sangat serius dan bayi kecil paling berisiko dijangkiti. Malah kebanyakan bayi yang mengalami jangkitan ini akan dimasukkan ke hospital.

Apabila anda mendapatkan vaksinasi batuk kokol semasa hamil, badan akan menghasilkan antibodi untuk melindungi diri daripada jangkitan ini.

Antibodi ini akan berpindah ke
pada b
ayi, sekali gus memberikan mereka sedikit perlindungan sehingga si kecil mendapatkan suntikan ini ketika berusia 8 minggu.

Vaksin perjalanan

Ketika hamil, anda disaran untuk mengelakkan daripada
berkunjung ke luar negara
 atau kawasan yang memerlukan vaksinasi perjalanan. Anda boleh bertanyakan pihak pengurusan syarikat pelancongan mengenai maklumat negara yang memerlukan suntikan ini.

Pun begitu, jika anda tidak dapat menghindari daripada berkunjung ke negara tersebut, berbincanglah dengan doktor untuk mengetahui dengan lebih lanjut mengenai risiko, manfaat dan vaksin yang sesuai untuk ibu mengandung.

Jika terdapat risiko jangkitan tinggi di tempat yang b
akal anda kunj
ungi, selalunya adalah lebih selamat untuk mendapatkan suntikan imunisasi daripada melakukan perjalanan tanpa vaksinasi.

Contohnya, demam kuning yang merupakan virus disebarkan oleh nyamuk dan boleh membawa maut.

Vaksin
demam kuning
 adalah vaksin hidup tetapi dianggap perlu untuk diberikan suntikan imunisasi jika anda berkunjung ke kawasan berisiko tinggi untuk jangkitan ini.

Vaksin untuk ibu mengandung dan malaria

Wanita hamil sangat terdedah kepada
jangkitan malaria.
 Ia adalah keadaan serius dan boleh menyebabkan kematian kepada ibu dan bayi – jika teruk.

Antara negara berisiko:

Afrika

Amerika Selatan dan Amerika Tengah

Asia

Timur Tengah

Sebaiknya dielakkan daripada berkunjung ke negara terlibat. Tetapi jika tidak dapat dihindari, ada rawatan pencegahan seperti pengambilan tablet ubat antimalaria.

Namun ubat tersebut bergantung kepada negara yang anda lawati. Ini kerana ada sesetengah negara, parasit malaria telah mengemban
gkan daya tahan
 ter
h
adapnya.

Terdapat juga ubat antimalaria yang memberi kesan kepada perkembangan bayi. Sebagai contoh,
doxycycline
 boleh menyebabkan g
igi sus
u bayi berubah warna jika wanita hamil mengambilnya selepas 12 atau 13 ming
gu pertama keh
amilan.

Bagi wanita yang
merancang untuk hamil
 atau sedang berbadan dua, anda disarankan berunding dengan doktor untuk mengetahui kesesuaian vaksin untuk ibu mengandung dengan diri anda.


13 Punca Lelaki Tak Subur, Berat Badan Salah Satu Sebabnya!

Terdapat
pelbagai faktor
yang boleh menyebabkan lelaki mandul. Secara umumnya, ia berkisarkan sperma yang tidak cukup kuantiti, tidak aktif atau mempunyai kecacatan struktur.

Jika dilihat pada statistik, sekitar 15% pasangan suami isteri mengalami kesukaran untuk mendapatkan zuriat.

Masalah ketidaksuburan lazimnya hanya didiagnosis sekiranya mereka telah mencuba sekurang-kurangnya setahun dengan kekerapan seks yang mencukupi dan tidak mengamalkan perancang keluarga.

Wanita kebiasaannya dipersalahkan dalam situasi sebegini walhal hampir ⅓
masalah sukar untuk mendapatkan zuriat berpunca daripada lelaki
.

Artikel ini akan membincangkan serba sedikit perihal ketidaksuburan lelaki. Teruskan membaca.

Tidak mudah untuk mengenal pasti punca lelaki mandul

Bagi meningkatkan kebarangkalian kejayaan bagi proses persenyawaan di antara sperma dan ovum, lelaki perlu mempunyai fungsi seksual yang normal. Ini maksudnya:

Sperma yang dihasilkan sihat dan tidak mempunyai kecacatan struktur

Air mani yang dihasilkan cukup untuk
membawa keluar sperma ke saluran reproduktif wanita

Jumlah sperma perlu melebihi 15 juta bagi setiap mililiter air mani

Sperma berupaya untuk bergerak (berenang) dengan normal

Sekiranya terdapat masalah kesihatan yang boleh mengganggu fungsi organ testis untuk menghasilkan sperma yang sihat, ia boleh menjadi punca kemandulan lelaki.

Penyakit dan situasi klinikal yang boleh menyebabkan lelaki mandul

Jangkitan kuman

Sekiranya anda mengalami sebarang jangkitan yang memberi kesan kepada saluran keluar sperma (tiub uretra dan sebagainya), ia boleh mempengaruhi kesuburan.

Proses keradangan yang berlaku
 boleh menyebabkan saluran tersebut tersumbat dan memberikan simptom sakit kepada penghidap.

Ejakulasi terbalik

Ejakulasi retrograd (terbalik) boleh menyebabkan lelaki mandul. Keadaan kesihatan ini menyebabkan air mani anda masuk ke dalam pundi kencing dan tidak keluar daripada zakar.

Kesannya, penghidap akan mengalami orgasme kering (tanpa air mani). Ejakulasi terbalik boleh berlaku disebabkan oleh masalah kencing manis dan penyakit saraf yang lain.

Testis tidak turun

Dalam embriologi manusia,
proses testis turun dari abdomen ke dalam kantung telur
 merupakan keadaan yang penting berikutan ia boleh mempengaruhi kebolehan badan untuk menghasilkan hormon testosteron.

Mereka yang mengalami masalah kesihatan ini kebiasaannya mempunyai paras testosteron yang sangat rendah daripada normal. Jika dirawat pada peringkat awal, paras testosteron boleh kembali ke nilai normal semula.

Varikosel

Keadaan kesihatan di mana saluran vena pada testis membengkak. Aliran darah secara berlebihan boleh menyebabkan suhu kantung telur menjadi tidak ideal bagi proses penghasilan sperma. Ini boleh menyebabkan ketidaksuburan lelaki.

Isu seksual yang lain

Terdapat pelbagai jenis masalah kesihatan yang boleh mempengaruhi
minat individu untuk melakukan hubungan seks
.

Perkara ini penting memandangkan ia boleh memberi kesan kepada kekerapan melakukan hubungan seks.

 Antaranya adalah mati pucuk, ejakulasi pramatang dan keadaan yang boleh menyebabkan kesakitan semasa hubungan seks.

Faktor persekitaran dan gaya hidup turut memainkan peranan

Walaupun penyakit kronik merupakan punca utama lelaki mandul, faktor persekitaran juga boleh mempengaruhi integriti sperma lelaki.

Sebagai contoh, pendedahan kepada kawasan sekitar (contoh: sauna) atau
meletakkan objek panas berhampiran dengan testis lelaki
 (menggunakan laptop di atas riba untuk satu tempoh masa yang lama) boleh mengubah suhu ideal untuk penghasilan sperma.

Selain itu, bahan kimia juga merupakan salah satu punca mengapa seseorang itu boleh mandul.

Pendedahan kepada bahan kimia yang lazim digunakan dalam industri seperti benzene, toluene dan racun boleh mempengaruhi kuantiti sperma berkualiti

Pekerjaan yang mendedahkan lelaki terhadap
sinar radiasi seperti juru imbasan x-ray
 dalam satu tempoh masa yang lama turut boleh menyebabkan masalah kesuburan. Risiko ia berlaku bergantung kepada faktor seperti pemakaian alatan pelindung peribadi (PPE) dan sebagainya

Terdedah kepada logam berat

Selain itu, gaya hidup juga boleh mempengaruhi integriti sperma secara langsung dan tidak langsung.

Jika faktor penting seperti pemakanan, senaman dan lain-lain tidak terjaga,
 ia boleh menyebabkan kemandulan lelaki
 melalui beberapa perkara:

Kemurungan.

Penggunaan alkohol secara berlebihan.

Tabiat merokok.

Peningkatan berat badan
 sehingga menyebabkan masalah obesiti.

Penggunaan ubat atau suplemen seperti steroid untuk satu jangka masa yang lama.

Konklusi

Terdapat pelbagai punca yang boleh menyebabkan lelaki mandul.

Oleh itu, jika anda mengalami kesukaran untuk mendapatkan anak, pastikan anda berjumpa dengan doktor untuk mendapatkan khidmat nasihat kesihatan dan pemeriksaan.

Jangan mudah terpedaya dengan
suplemen penambah sperma dan sebagainya
 yang terjual di pasaran.

Hanya ambil suplemen jika ia dibenarkan oleh doktor.